«Аллергия фонида коронавирус касаллиги нафас сиқиши каби аломатларга олиб келиши мумкин» – штаб аъзоси – O'zbekiston Milliy paralimpiya qo'mitasi\nАОКА ҳузуридаги штабда Коронавирусга қарши кураш штаби аъзоси Барно Абдусаматова иштирокида навбатдаги брифинг бўлиб ўтди.\nБрифингда аҳоли мурожаати ва саволлари юзасидан жавоб қайтарилди.\nМурожаатлардан бирида фуқаро оилавий поликлиникадан биринчи ёрдам тўпламлари коронавирус аломатлари бўлган беморларга бериладими ёки фақат тест топшириб инфекция аниқланганларгами, дея сўраган.\n«Коронавирус аломатлари бўлган беморлар гумон қилинганлар гуруҳига кирадилар. Коронавирус тасдиқланган ва гумон қилинганларга касалликнинг енгил формасида уйда даволаниш учун бепул дори тўпламлари поликлиника томонидан берилади», – деди Барно Абдусаматова саволга жавобан.\nБрифингда томоғида аллергияси бўлган, аллергик йўтал безовта қиладиган кишилар коронавирус юққанини қандай билиши мумкинлиги ҳақидаги саволга ҳам жавоб берилди.\n«Хазонрезги мавсумининг бошланиши, ҳаво ҳарорати совиб бориши билан айрим касалликлар юзага чиқади. Булар орасида айниқса аллергия касаллиги кўпчиликни безовта қилади. Аллергик йўтал узоқроқ давом этади ва мавсумий бўлади.\nКоронавирус йўталдан ташқари ўзининг бир қатор симптомлари билан келади, масалан: тана ҳароратини кўтарилиши, мушакларда оғриқ, нафас қисиши, таъм ва ҳид билишнинг йўқолиши ва ҳоказолар. Агар йўталингиз шу белгилар билан келадиган бўлса ҳудудий поликлиникага мурожаат қилинг. Чунки аллергия фонида келадиган коронавирус касаллиги нафас сиқиши каби аломатларга олиб келиши мумкин. Шунинг учун Сизда касаллик аломатлари кузатилса, дарҳол шифокорга мурожаат қилинг», – деди штаб аъзоси.\nМустақиллигимизнинг 29 йиллигига бағишлаб Пара енгил атлетика бўйича Республика мусобақаси ўтказилди


Аризона университети Чимкентда ўз ваколатхонасини очади\n11 Сентябрь 10:52\nNUR-SULTAN. Kazinform – Чимкент шаҳридаги М.Авезов номидаги Жанубий Қозоғистон университетига дунёнинг энг нуфузли университетларидан бири бўлган Аризона штат университетининг махсус вакиллари ташриф буюришди, деб хабар бермоқда Хабар24.\nТомонлар икки томонлама таълим дастури, академик мобиллик, университетда амалиёт ўташ каби бир қатор қўшма лойиҳаларни муҳокама қилдилар.\n«Келажакда биз Чимкентда университетнинг ваколатхонасини очишни режалаштирмоқдамиз, - деди Аризона штати университети маслаҳатчиси Нью Ли Холман.\nМеҳмонлар университетнинг ўқув базаси билан танишди.\nУниверситетдаги «Мухтартану» маркази ва тарих музейига ташриф буюрган меҳмонлар экспонатлардан катта таассурот олдилар.\n«Ҳозирда университет тадбиркорлик кўникмаларига ўтмоқда. Шу муносабат билан биз узоқ вақт давомида Аризона университети билан магистрант ва докторантларни ўқитиш бўйича музокара олиб бормоқдамиз. Биз бугун унинг илк натижаларини кўриб турибмиз. Университет бизга икки томонлама диплом, университетда талабалар турар жойлари ва ётоқхоналар қурилишида тадбиркорликни реал ривожлантириш дастурини таклиф этди», - деди М.Авезов номидаги Жанубий Қозоғистон университети ректори Дария Қожамжарова.\n«Биз биринчи бўлиб шериклик қилмоқчи бўлган университетга икки диплом бериш лойиҳасини таклиф қиламиз. Бизда илм-фанни биргаликда ривожлантириш дастури ҳам мавжуд. Келишувга келсак, биз ҳам талабалар шаҳарчаси ва ётоқхона қуришни режалаштирмоқдамиз», - дейди Нью Ли Холман.\n#Халқаро алоқалар #ҚР Таълим ва фан вазирлиги


Пашша миясида туғма компас борлиги айтилди\n16:30 / 14.05.2015 1491\nБиологларнинг фикрича, пашша миясида ўзига хос туғма компас мавжуд. Бу бир гуруҳ нейрон бўлиб, пашшанинг йўналиш танлашига жавоб беради. Ушба тадқиқотга бағишланган мақола Nature журналида чоп этилди.\nКўпгина жониворларнинг миясида шунга ўхшаш ички компас бор; унинг ёрдамида жониворлар у ердан бу ерга кўчиб юради, овқат қидиради ва ҳ.к.\nБундай тизимнинг пашшаларда ҳам бор-йўқлигини аниқлаш учун олимлар уларни махсус маконга жойлаштириб, мия фаолиятини ўрганиб чиқишди. Натижада пашша миясининг эллипссимон бўлинмасида компас вазифасини бажарувчи нейронлар жойлашгани аниқланди.


Марказий Осиёда Ўзбекистон: АҚШнинг номуносиб ҳамкорими?<br>(I қисм)\n19 январ 2021, Тошкент вақти: 07:57\nАссалому алайкум! “Озодлик” радиосининг Прага қароргоҳи тўртинчи студиясида Фарангис Саид.\n7 июл куни “Озод Европа – Озодлик” радиосининг Прагадаги бош қароргоҳига илгари ҳам тўртинчи студиямиз меҳмони бўлган, Марказий Осиё масалалари бўйича таниқли мутахассис, АҚШнинг Харвард университети қошидаги Марказий Осиё ва Кавказ дастури директори Жон Шоберлайн ташриф буюрди. Биз эса бу имкониятдан фойдаланиб, уни тўртинчи студиямизга яна бир бор таклиф этдик. Таниқли мутахассис билан суҳбатимиз мавзуини “Марказий Осиёда Ўзбекистон: АҚШнинг номуносиб ҳамкорими?” деб белгилашга қарор қилдик.\nДеярли 11 йил олдин совет империясидан озод бўлиб чиққан, катта табиий бойликлар ва кўп сонли, маълумоти ва малакаси жиҳатидан юқори даражада бўлган аҳолига эга Марказий Осиё республикалари ҳамон қийинчиликларга юз тутмоқдалар. Мамлакатлар иқтисодиётларида ўсиш кузатилмаяпти, аксинча, иқтисодий ва ижтимоий қийинчиликлар тобора чуқурлашиб, ишсизлик, нарҳлар ошишининг суръатлари, инфляция каби кўрсаткичлар йилдан-йилда ўсиб бораётир. Бунинг сабаблари нимада? Жон Шоберлайн билан суҳбатимизни айнан шу саволдан бошласак.\nФикримча, муаммоларнинг асосийлари сиёсий бўлиб, улар сиёсий ислоҳотларнинг амалга оширилмаётганлиги ёки самара бермаётган сиёсатнинг олиб борилаётганлигидан иборатдир. Албатта, бу ерда гап раҳбарлар олиб бораётган, улар танлаган сиёсат ҳақида кетяпти. Раҳбарлар эса халқ фаровонлиги ёки иқтисодий ўсишни ўйлаб эмас, балки бошқа мақсадларни кўзлаган ҳолда қарорлар қабул қиладилар. Масалан, Ўзбекистонда миллий иқтисодиётнинг ўзаги бўлмиш реал иқтисодиёт ислоҳ қилинмаяпти. Гап шундаки, Ўзбекистон раҳбарияти иқтисодиётдан сиёсий мақсадларни кўзлаб фойдаланади, бу эса жуда хавфлидир. Бошқа мамлакатлар, масалан, Қирғизистонда иқтисодий ислоҳотлар катта суръатлар билан амалга оширилди, лекин бу республиканинг баъзи қисмларида хавфли вазиятни вужудга келтирди. Тоғли ҳудудларда реал иқтисодиёт йўқ, аҳоли шаҳарларга иш излаб кетаётир.\nЖон Шоберлайн фикрларини тинглар экансиз, нефт, газ, пахта, олтин ва бошқа рангли ҳамда қора металлар каби заҳираларни жаҳон бозорида сотиш эвазига бойиш, айни вақтда иқтисодиётнинг саноат ва маиший хизмат секторларини ривожлантириш ва тайёр молларни ишлаб чиқариш учун қайта таъмирлаш билан шуғулланиши мумкин бўлган республикалар ҳамон жаҳон ҳамжамиятининг энг қолоқ мамлакатлари бўлиб қолаётирлар, деб ўйлайсиз беихтиёр. Жон Шоберлайннинг фикрича, бунинг сабаби - МО мамлакатлари ҳукуматлари олиб бораётган сиёсатда, улар амалга оширмаётган ислоҳотларда, яъни сабаб ҳукуматларда. Бироқ, ҳукуматлар сўнгги 11 йил давомида минтақанинг ноқулай жўғрофий жойлашуви, совет империясидан мерос қолган иқтисодий, ижтимоий ва бошқа муаммолар, қолаверса, қўшни мамлакатлардаги беқарорликни қийинчиликлар сабаблари сифатида кўрсатиб келмоқдалар. Жаноб Шоберлайн, бу гапларда жон борми? Келинг, ҳукуматлар олиб бориши лозим бўлган, бироқ олиб бормаётган сиёсат, амалга оширмаётган ислоҳотлар сирасида яна бошқа сабабларни ҳам аниқлашга ҳаракат қиламиз.\nБундай сабаблар сирасида, биринчи навбатда, Марказий Осиёнинг жўғрофий жойлашувини кўрсатиш мумкин. Бир тарафда минтақа республикалари узоқ вақт давомида қарам бўлган Россия, жанубда – муаммоларга тўла мамлакатлар. Натижада Марказий Осиё республикалари на ўзга ғоялардан бохабар бўла олганлар, на жаҳон бозорига чиқиш имкониятларига эга бўлганлар. Бу эса уларни Россияга қарам қилиб қўйган. Жўғрофий жойлашувнинг ноқулай бўлгани баробарида республикалар бир-бирларининг бошқа мамлакатлар билан алоқаларига тўсиқлар яратмоқдалар. Масалан, тожикистонликлар Россияга бориб, кун кечириш учун пул топишга мажбурлар, бироқ бу йўлда улар Ўзбекистон ва Қозоғистон томонидан яратилган қонуний ва ноқонуний тўсиқларга дуч келмоқдалар. Нефтга бой Қозоғистон эса ўз заҳираларини жаҳон бозорига олиб чиқишда қийналмоқда. Сабаб – газ ва нефт қувурларининг йўқлигида, уларни қуриш ҳақида лойиҳалар бўлса-да, бу лойиҳалар қачон амалга ошиши ҳамон номаълум.\nЯна бир омил – Совет Иттифоқидан қолган мерос. Совет иқтисодиёти нуқсонларга тўла бўлган бўлса-да, унинг ижобий тарафлари ҳам бўлган. Масалан, совет даврида Марказий Осиё аҳолисининг таълим даражаси жуда юқори бўлган. Бугунги кунда Тожикистон ва Қирғизистон каби камбағал мамлакатларда қишлоқ болалари мактабларга бормай қўйган. Ўзбекистоннинг таълим соҳасига катта эътибор қаратаётган бўлишига қарамай, унда сиёсат устувор бўлиб қолаётир, масалан, рус тилида таълим олиш имкониятлари чекланган. Бу ўз-ўзидан салбий ҳолат бўлмаса-да, бироқ ҳозиргача ўзбек тилида берилаётган таълим даражаси рус тилида берилган таълим билан бир ҳил эмас. Лекин ҳозирга қадар уларнинг орасидаги тафовут сезиларли бўлиб қолаётир. Бундан ташқари, таълим соҳасида порахўрлик авж олган. Имтиҳонларни топшириб, университетларга кириш учун пул тўлаш кифоя, билимга эга бўлиш зарурати йўқ. Туркманистонда вазият энг ёмон бўлиб, Ашхобод раҳбарияти халқ саводсиз бўлишидан манфаатдор кўринади.\nТараққиётнинг яна бир омили – барқарорликдир. Афғонистон, сўнг Тожикистондаги вазиятнинг минтақа тақдиридаги роли жуда катта бўлди.\nАлбатта, барқарорлик – тараққиётнинг асосий омилларидан биридир. Чунки маълум бир мамлакат иқтисодиётига сармоялар ётқизмоқчи бўлган компания биринчи бўлиб айнан барқарорликни эътиборга олади.\nСўнгги 10-11 йил давомида кўплаб мамлакатлараро келишмовчиликлар, чегара низоларига қарамай, МОда барқарорлик сақлаб қолинди.\nСармоядор эътиборга оладиган яна бир омил – сиёсий ҳамда иқтисодий ислоҳотларнинг амалга оширилаётганлигидир. Бу борада МО республикаларида жиддий силжиш йўқ, олиб борилаётган сиёсат самара бермаяпти. Демак, сармоялар ётқизилмаяпи, ислоҳотлар амалга оширилмаяпти, жўғрофий жойлашув ноқулай. Россия, Афғонистон, Эрон ва бошқа қўшнилар салбий таъсир кўрсатмоқдалар. Муаммолар кўп. Лекин нима сабабдан МО республикалари ўзаро савдо-сотиқнинг ривожланишига йўл қўймаяптилар? Аҳолининг бир ҳудуддан бошқасига ўтиб, савдо билан шуғулланишига тўсиқлар, сунъий тўсиқлар яратяптилар, виза режимлари жорий этдилар, чегараларда миналар ўрнатдилар?\nСўз яна Харвард Университети қошидаги Марказий Осиё ва Кавказ дастури директори, “Озодлик” радиосининг тўртинчи студияси меҳмони Жон Шоберлайнга.\nБу масалада Ўзбекистон ўрни жуда муҳимдир, чунки у минтақанинг ўртасида жойлашган, МОнинг бошқа мамлакатлари Ўзбекистон билан чегарадош. Барча транспорт коридорлар Ўзбекистон ҳудудидан ўтган. Ҳамон миллий валюта конвертациясини таъминлай олмай келаётган расмий Тошкент савдо-сотиқ борасида тўсиқлар яратмоқда, чунки АҚШ долларининг расмий курси билан қора бозор курси орасидаги тафовут мавжудлиги барча савдо операцияларининг тадбиркорлар учун зиёнли бўлишига сабаб бўлаётир. Савдо фақат ҳукумат томонидан конвертацияни амалга ошириш имтиёзи берилган компаниялар ва идоралар учун фойдали бўлиши мумкин. Пахта – Ўзбекистон валюта заҳирасининг асосий манбаси. Уни сотиш ҳуқуқи ҳам айрим идораларга берилган. ҳолос Бундай амалиёт натижасида эса ушбу идоралар ва баъзи шахслар бойишяпти. Бу Ўзбекистон молиявий тизимининг инқирозга учраганидан дарак беради. Бироқ, шуни айтиб ўтиш лозимки, Ўзбекистон бундай сиёсат олиб бораётган ягона давлат эмас. Минтақанинг бошқа мамлакатларида ҳам ҳукуматлар валюта заҳиралари манбаси бўлмиш товарлар ёки хом-ашё савдосини назорат қиладилар. Савдодан олинадиган фойда айрим мансабдорлар чўнтакларига тушар экан, бу бозор иқтисодиётининг барпо этилишида тўсиқ бўлаётир. Раҳбарлар эса халқ ҳақида эмас, ўз чўнтаклари ҳақида қайғурадилар. Шундай қилиб, сиёсий элита манфаатлари оддий халқ манфаатларига зиддир. Асосий муаммо айнан шу бўлиб, унинг сабаби демократиянинг йўқлиги, яъни халқ учун раҳбарлардан ислоҳотларни амалга оширишни талаб қилиш имконлари йўқлигига бориб тақалади.\nВазиятни қайси йўл билан ўзгартириш мумкин? МО мамлакатлари орасида ҳамкорлик ва сиёсий-иқтисодий интеграцияни амалга ошириш орқали ҳозирги иқтисодий-ижтимоий қийинчиликларни бартараф этиш мумкинми? Бу энг қулай йўл эмасми?\nҲа, менинг фикримча, иқтисодий интеграция иқтисодий ўсиш ва фаровонликнинг асосий омилидир. Мисол учун, Қирғизистон, Тожикистон ва Ўзбекистон ҳудудларида жойлашган Фарғона водийсини оладиган бўлсак, бу мамлакатлар иқтисодиётлари бир-бирига боғлиқ бўлиб, у ерда яшовчи одамлар азалдан водийнинг бир қисмидан бошқа қисмига бориб, ишлашга, савдо қилишга одатланганлар. Маҳаллий савдо, иш кучи миграцияси яхши ривожланган бўлган. Ҳозир эса виза режимлари ва бошқа тўсиқлар мавжуд. Ўз мамлакатида иш топа олмаган ўзбекистонлик қўшни республикага боришни истайди ва бунга ҳаракат қилади, лекин расмийлар томонидан таъқиб қилинади. Чегарасиз савдо миллий иқтисодиётларга катта фойда келтириши мумкин.\nМустақилликнинг илк йиллариданоқ МО лидерлари бирга йиғилиб, турли соҳалардаги ҳамкорлик ва интеграция ҳақида гапиришга одатланганлар. Бу баёнотлар қоғозда чиройли кўринса-да, амалда вазият бутунлай бошқача бўлиб қолаётир. Уларнинг ҳохишлари ҳақиқатдан ҳам самимийлигига ишониш қийин, чунки республикалар орасида тўсиқлар яратилганидан фойда олаётган расмийлар йўқ эмас. Мамлакатлар эса бундан азият чекмоқдалар.\nЖаноб Шоберлайн, “Озодлик” радиосининг азиз мухлислари, энди эса тўртинчи студияда бўлиб ўтаётган суҳбатимизни сўнгги пайтларда кўп муҳокама этилаётган бир мавзуга бурсак. У ҳам бўлса АҚШ ва Ўзбекистон ўртасидаги муносабатлардир. АҚШ қўшинлари Ўзбекистон ҳудудида жойлаштирилганлар. Мени қизиқтираётгани - бу қанча вақт давом этишидир.\nМен ҳам бу саволга жавобни билишни истардим. Қўшинлар Ўзбекистонга киритилганида, бу узоқ вақт давом этмаслиги, фақат Афғонистондаги амалиётлар даври мобайнида бўлиши айтилган эди. Лекин бу аслида узоқроқ давом этиши аниқ. Менинг ўйлашимча, АҚШ қўшинларининг МО мамлакатлари ҳудудларида жойлаштирилишининг сабаби Афғонистондаги амалиётлар бўлмаган. Асл сабаб – турли мамлакатларда ҳарбий базаларга эга бўлиб, келажакда зарурат туғилганида, улардан фойдаланиш имконига эга бўлишдадир. АҚШда бундай режалар устида ишлаётган одамлар илгари ҳам бўлган. Улар аксил-террор кампанияси даврида пайдо бўлган имкониятдан фойдаландилар, ҳолос. Бу қанча давом этиши бир неча омилга боғлиқ бўлиб, энг муҳими минтақада кузатилаётган жараёнлар эмас, балки дунёнинг бошқа қисмларидаги вазиятдир. Агар бошқа мамлакатларда ҳам ҳарбий амалиётларни амалга ошириш зарурати туғилса, АҚШ МОдан қўшинларини олиб чиқиши мумкин. Лекин бу қачон рўй беришини айтиш қийин.\nСўнгги 10-11 йил давомида Вашингтоннинг Марказий Осиёга нисбатан маълум бир стратегик режаси бўлмаган. Жаноб Шоберлайн, “Тўртинчи студия. Экспертлар минбари” дастуримизнинг Марказий Осиё минтақавий хавфсизлигига бағишланган сонида қатнашганингизда, сиз ҳам, дастуримизнинг яна бир меҳмони, покистонлик мутахассис Аҳмад Рашид ҳам, бу фикрга қўшилган эдингиз.\nДарҳақиқат, АҚШнинг бу минтақага нисбатан маълум бир стратегияси ҳақида гапириш қийин. Вашингтонда МОга нисбатан аниқ позиция йўқ ва яқин келажакда бу ҳусусда муросага эришилиши ҳам амри маҳол. АҚШ Давлат Департаменти ва Мудофаа департаментида бу борада 11 сентябрга қадар ҳам, ҳозирги кунда ҳам ҳамфикрлик йўқ ва бўлмаган. Мудофаа департаменти қўшинлар жойлаштирилиши тарафдори бўлган бўлса, Давлат департаментининг мақсадлари кўп томонлама ёндашувга асосланган. Лекин 11 сентябр ҳодисалари Давлат департаментининг сиёсий таъсирини камайтирди. МО минтақасига нисбатан сиёсатнинг ишлаб чиқилишида Давлат департаментининг иштироки ҳам анча сустлашди. Келажакда бу борада катта ўзгаришлар бўлиш-бўлмаслигини айтиш қийин, чунки президент фақат 4 йилга сайланади. Келаси президент мутлақо бошқача сиёсат олиб бориши мумкин. АҚШнинг ҳозирги сиёсатини бир томонлама, фақат мудофаани эътиборга олаётган хавфли сиёсат, дея баҳолаб, бундай сиёсат АҚШ манфаатларини таҳлика остига қўймоқда, деб таъкидлаётган ва бу сиёсатни кескин танқид қилаётганлар АҚШнинг ўзида ҳам жуда кўп. Бундай фикр тарафдорларининг таъсири тобора ошиб бораётир. Келажакда улар катта кучга эга бўладилар, деб умид қилиш мумкин.\n2 йилдан сўнг АҚШда президентлик сайловлари бўлиб ўтади. Уларда ким иштирок этиши ва ким ғалаба қозониши ҳали номаълум, бу ҳақда гапириш ҳам эрта бўлса керак. Ҳозирги Оқ Уйни, Жорж Буш маъмуриятини оладиган бўлсак, у Ўзбекистон президентини қўллаб-қувватламоқда. Ислом Каримовнинг Оқ Уй таянчига эга бўлганига ишончи комил бўлса керакки, сўнгги пайтларда унинг ўзини тутиши ҳам ўзгарган кўринади. Масалан, 7 июн куни Россиянинг Санкт-Петербург шаҳрида бўлиб ўтган Шанхай ҳамкорлик ташкилоти саммитида у ўзини ҳудди АҚШнинг энг яқин ҳамкори ва, қолаверса, Оқ Уй ишончини қозонган ва у белгилаган миссияни бажараётган шахсдек тутди. Кўп ўтмай Тошкент расмийлари Ўзбекистон ГУУАМ ташкилотидан чиқишини эълон қилдилар. Халқаро ҳамжамият бу хабарни ҳазм қилишга улгурмасидан, Тошкент “йўқ, йўқ, сиз бизни нотўғри тушундингиз, биз ГУУАМдан чиқмоқчи эмасмиз, ташкилотдаги иштирокимизни шунчаки, вақтинча тўхтатмоқчимиз, ҳолос” қабилидаги баёнотлар қилди. Кузатувчилар эса “бунда Вашингтон қўли борлиги сезилиб турибди, Оқ Уйдаги “катта ака” Каримовга қараб, “шошмашошарлик қилибсизлар-да, ундай қилманглар”, деб кўрсаткич бармоғини силкитгандек бўлди”, деган фикрлар билдирдилар. Жаноб Шоберлайн, сиз Президент Каримов хулқидаги ўзгаришларни сезяпсизми?\nДарҳақиқат, сўнгги пайтларда бундай рақсга тушишлар кузатилмоқда. Ўзбекистон Вашингтоннинг муносабатига катта эътибор билан қарайди. Москва ҳақида ҳам айнан шуни айтиш мумкин. Ўзбекистон Россия сиёсатидан мутлақо мустақил, деб бўлмайди. Расмий Тошкент ўз мустақиллигини ҳар дамда намойиш қилишга уринса-да, аслида, ҳам АҚШ, ҳам Россиянинг Ўзбекистонга таъсири жуда сезиларлидир. АҚШ баъзи ҳолларда бундай аҳволни инобатга олади ва ундан ўз мақсадларида фойдаланишга ҳаракат қилади, баъзида эса бунга етарли эътибор қаратилмайди. Вашингтоннинг энг катта камчилиги– унинг барча муаммоларга эътибор қаратишга қудрати етмаслигидадир. Яқин Шарқ, Ироқ атрофидаги вазият Оқ Уй эътиборини ўзига тортар экан, Ўзбекистон АҚШ ташқи сиёсатининг устувор йўналиши бўлмай қолди.\nОқ Уй Ислом Каримовни қўллаб-қувватламоқда. Бу қанча давом этади? Қирғизистон Президенти Асқар Ақаевни оладиган бўлсак, у Каримовга қараганда анча эҳтиёткор. АҚШ қўшинлари Қирғизистон авиабазаларидан фойдаланмоқдалар, америкалик аскарлар Бишкек кўчаларида бемалол юришяпти, лекин Ақаев ҳар бир фурсатдан фойдаланиб, Россия раҳбари Владимир Путин ва Хитой раҳбариятига ҳурмат ва эҳтиром намойиш қилади, мулозамат кўрсатади, рус тилига давлат тили мақомини берди, Ҳитойга Қирғизистон ҳудудларининг бир қисмини ҳам бермоқчи, бу мамлакат ичидаги намойишларга олиб келди ва Ақаев ҳокимиятини реал таҳлика остига қўйди. Тўғри, Қирғизистон билан Ўзбекистон аҳволини солиштириб бўлмайди. Расмий Бишкек кўп сонли рус ва русийзабон диаспора, Хитой билан бевосита қўшничилик ҳақида ўйлашга мажбур. Ўзбекистон эса Хитойнинг ҳарбий ҳужумидан хавфсирамаса ҳам бўлади. Каримов мустақилликнинг илк кунлариданоқ Россиядан узоқлашиш ва ўзбекистонлик сиёсатчилар сўзлари билан айтганда, “тенг ҳуқуқли ҳамкорликни ривожлантириш” тарафдори бўлиб келган. Оқ Уй ўз эътиборини Ироқ ёки бошқа ҳудудларга қаратиб, Тошкентни асосий ҳамкор деб ҳисобламай қўйса ва қўшинларини Ўзбекистондан олиб чиқиб кетса, бу Каримовнинг позициясига қандай таъсир қилиши мумкин? Ўзбекистон раҳбари эртага “эски ҳаммом, эски тос” билан қолмайдими?\nОқ Уйнинг ҳозирги маъмурияти, яъни Буш маъмурияти Каримовни минтақадаги асосий ҳамкор этиб ҳисоблашда давом этади. Президент ўзгарганида, сиёсат қайси томонга ўзгариши номаълум. Буш ҳукумати эса муаммонинг энг содда ва осон ечимини топишга ҳаракат қилаётир. МОда ҳеч бўлмаса битта ҳамкор топишга уринар экан, Оқ Уй унинг бу мамлакат билан ҳамкорлиги минтақа мамлакатлари орасидаги муносабатларга қандай таъсир қилиши, яъни мамлакатлараро ҳамкорликка салбий таъсир қилиши мумкинлиги ҳақида ўйламайди. Лекин Вашингтон олиб бораётган сиёсат салбий натижалар берса, у тезда ўзгартирилади, деб умид қилиш мумкин. Ҳозирга қадар АҚШ расмийлари минтақа билан муносабатлари қандай ривожланаётганидан мамнунлар, салбий оқибатлар ҳақида ўйламаяптилар.\nТошкент АҚШ қўшинларини қучоқ очиб кутиб олди ва бағрига босди. Бунга жавобан Вашингтон Ўзбекистонга 600 миллион АҚШ доллари миқдорида ёрдам ажратди. 2002 йилда эса ёрдам миқдори уч баробар кўпайтирилиши ҳақида маълумот тарқалди. Мени қизиқтираётган масала - бу пуллар қайси мақсадларда ишлатилаётганидир. Жаноб Шоберлайн, сиз буни биласизми?\nБуни ҳеч ким билмаса керак. Расмийлар бу борада маълумот бермаяптилар. Ёрдамнинг аксарият қисми армия эҳтиёжларини қоплаш учун ишлатилаётган бўлса керак. Мен бу ерда ҳарбий техникани сотиб олишни эмас, балки армия жанговар шайлигини таъминлашни назарда тутяпман. Ёрдамнинг қолган қисмидан эса, одатдагидек, иқтисодий ва ижтимоий муаммоларни ҳал этиш ва эҳтимол, исломнинг хавфли, эктремистик эмас, балки мўътадил шаклларини қўллаб-қувватлаш мақсадида фойдаланилади. Буни нотўғри сиёсат, деб бўлмайди, албатта. Одатта иқтисодий ва ижтимоий эҳтиёжлар учун ажратилган ёрдам қайси мақсадларда ишлатилаётгани назорат қилинади.\nПул бераётганда, маълум талабларни илгари суриб, улар бажарилаётганини назорат қилиш амалиёти қўлланилмайдими? Масалан, 600 миллиондан 100 минг доллари 10 ёки 100 нафар сиёсий маҳбуснинг озод этилганидан сўнг берилади, кейинги 100 минг – инсон ҳуқуқлари ташкилоти рўйхатдан ўтказилганидан сўнг ва ҳоказо. Вашингтон Тошкентга бундай талаблар қўйса бўлмайдими?\nЙўқ, бўлмайди, чунки бу ёрдам – дўстлик рамзи бўлиб, одатда, дўстларга совға берилаётганида, ҳеч қандай талаблар қўйилмайди. Ҳолбуки, инсон ҳуқуқлари масаласи ҳар доим кўтарилади, Ўзбекистон ҳукумати эса ёрдам ва инсон ҳуқуқлари вазияти орасида узвий боғлиқлик борлигини тушунади. Тошкент расмийлари инсон ҳуқуқлари поймол этилаверса, улар бошқа ёрдам ололмасликларини яхши тушунадилар.\nМуҳтарам муҳлислар¸ сиз “Тўртинчи студия: Экспертлар минбари” рукнимиз доирасида ҳозирланган “Марказий Осиёда Ўзбекистон: АҚШнинг номуносиб ҳамкорими?” мавзуидаги эшиттиришимизни тингладингиз. Унда Марказий Осиё масалалари бўйича таниқли мутахассис, АҚШнинг Харвард университети қошидаги Марказий Осиё ва Кавказ дастури директори Жон Шоберлайн иштирок этди.


Туркия бош вазири коалицион ҳукумат тузиш ҳақидаги музокараларнинг омадсиз кечганини тан олди\n15:10 / 14.08.2015\nТуркия бош вазири, Адолат ва тараққиёт партияси етакчиси Аҳмад Довудўғли коалицион ҳукумат тузиш ҳақидаги музокараларнинг муваффақиятсиз кечганини тан олди. Бу ҳақда 13 август куни AFP агентлиги хабар қилди.\nДушанба куни бош вазир партияси мухолиф Халқ республикачи партияси билан коалицион ҳукумат тузиш борасидаги музокараларни бошлаши ҳақида хабар қилинган эди. Энди музокара томонлари келишувга эриша олмагани маълум бўлди.\n7 июнь куни бўлиб ўтган сайловларда Адолат ва тараққиёт партияси ғалаба қозонди, аммо 2002 йилдан буён биринчи марта парламентда мутлақ кўпчиликни ташкил этмади. Шу боис у ҳукуматни ёлғиз шакллантириш ҳуқуқидан маҳрум бўлди.


«Ўзбекистон етакчисининг давлат ҳамда жамият ҳаётининг барча жабҳасини қамраб олган ўзгаришларни амалга оширишга интилиши Трамп маъмуриятида катта таассурот уйғотди» - Халқ сўзи\n«Ўзбекистон етакчисининг давлат ҳамда жамият ҳаётининг барча жабҳасини қамраб олган ўзгаришларни амалга оширишга интилиши Трамп маъмуриятида катта таассурот уйғотди»\n14:42 19 Май 2018 Сиёсат\nФото: VOA News\nДавлатимиз раҳбари Шавкат Мирзиёевнинг Америка Қўшма Штатларига расмий ташрифи мазкур ҳафтанинг бош ньюсмейкери бўлди. Ушбу мавзуга доир мақолалар нафақат Америка, балки дунёнинг бошқа давлатлари оммавий ахборот воситалари саҳифаларида ҳам кенг ёритилганини кўришимиз мумкин.\n“Шавкат Мирзиёевнинг АҚШга ташрифи икки мамлакат ҳамкорлигида янги даврни бошлаб бериш билан чекланмайди. Мазкур ташриф натижалари истиқболли Ўзбекистон бозорига кириб бориш учун Америка бизнесига қулай шарт-шароитлар яратади”, дея ёзилади “The Washington Examiner” таҳлилий журналида.\nУшбу мавзуни давом эттириб, “The New Jersey Herald” газетаси Ўзбекистон ва АҚШ умумий қиймати 5 миллиард долларга яқин битимлар имзолаганини хабар қилади. Ўзбекистонда ўз фаолиятини йўлга қўйиш ҳамда кенгайтириш ниятини билдирган компаниялар орасида “Exxon Mobil”, “General Electric” ва “SkyPower” каби дунё гигантлари борлиги эътиборга моликдир.\n“The Diplomat” журнали шарҳловчиларининг фикрича, Ўзбекистон — АҚШ муносабатлари жадаллашувига республикамизда бошланган ислоҳотлар жараёни муҳим туртки берди. “Ўзбекистон етакчисининг давлат ҳамда жамият ҳаётининг барча жабҳасини қамраб олган ўзгаришларни амалга оширишга интилиши Трамп маъмуриятида катта таассурот уйғотди. Хусусан, миллий валютанинг эркин конвертациясига рухсат бериб, Ўзбекистон ўарб ишбилармонлари ҳамжамияти олдидаги имиджини анча яхшилаш имконига эга бўлди”, дейилади мақолада.\n“Business Insider” ҳафталик нашри мухбирларининг ёзишича, Шавкат Мирзиёевнинг Америка Қўшма Штатларига ташрифи барча соҳада муваффақиятли бўлди. Икки давлат раҳбарлари қабул қилган Қўшма баёнотда стратегик шерикликнинг янги даври бошланаётгани алоҳида қайд этилган. Шу билан бирга, савдо-сотиқни кенгайтириш, қўшма илмий тадқиқотлар ўтказиш, қишлоқ хўжалиги ва энергетикани ривожлантириш бўйича имзоланган келишувлар ҳамкорликка янгича руҳ ҳамда туртки бериши кутилмоқда.\n“Business Insider” Ўзбекистоннинг Жаҳон савдо ташкилотига аъзо бўлиш борасидаги режаларига юксак баҳо берди. Бу орқали республика иқтисодий тизимини янада эркинлаштириш ва хорижий сармоялар оқимини кучайтиришга имконият пайдо бўлади.\n“Умуман олганда, Дональд Трамп ҳамда Шавкат Мирзиёев тўла англашувга эришганларини намоён этдилар”, дея ёзилади нашрда.\n“Тошкент ва Вашингтон Афғонистондаги вазиятни барқарорлаштириш борасида биргаликда чора-тадбирларни амалга оширишга келишиб олди. АҚШ маъмурияти Ўзбекистон томонидан ҳаётга татбиқ қилинаётган темир йўл ҳамда инфратузилмавий лойиҳаларга ёрдам беришга тайёрлигини билдирди. Ўзбекистон раҳбарияти эса Америка томонидан Афғонистонда тинчлик ва осойишталикни таъминлаш бўйича олиб борилаётган саъй-ҳаракатларни қўллаб-қувватлашини маълум қилди. Иккала давлат раҳбарлари экстремизм ҳамда халқаро терроризмни қораладилар ва умумий таҳдидларга қарши курашиш бўйича ҳамкорликни кенгайтиришга интилишларини қайд этдилар”, дея ёзилади Ҳиндистоннинг марказий газеталаридан бири — “The Hindu” саҳифаларида.\nҲиндистоннинг яна бир нашри — “New Delhi Times” хабар қилганидек, Америка сиёсий доиралари Ўзбекистоннинг Марказий Осиёдаги янгиланган ташқи сиёсатини катта қизиқиш билан кузатмоқдалар. Мазкур сиёсат минтақани “кучли ҳамда мустақил” маконга айлантиришга имкон бериши эътироф этилади. Вашингтон Президент Шавкат Мирзиёевнинг Марказий Осиё давлатлари раҳбарларининг доимий мулоқотини йўлга қўйиш бўйича ташаббусини ҳам ҳар томонлама қўллаб-қувватлаётир.\nХитойнинг “Синьхуа” ахборот агентлиги мухбирларининг фикрича, Марказий Осиёда давлатлараро алоқаларнинг жадаллашуви ва Афғонистоннинг минтақавий жараёнга жалб қилиниши мавжуд транспорт-логистика йўлакларидан самарали фойдаланиш ҳамда янгиларини барпо этишга хизмат қиладики, бу орқали денгиз портларига чиқиш имконияти пайдо бўлади.\nПокистоннинг “The Nation” газетаси Президент Шавкат Мирзиёевнинг АҚШ мудофаа вазири Жеймс Мэттис билан учрашуви ҳақидаги мақолани чоп этди.\n“Пентагон, — деб ёзади покистонлик журналистлар, — Ўзбекистонга Марказий Осиёда муҳим геостратегик ўринни эгаллаб, минтақада тинчлик ва барқарорликни таъминлашда алоҳида аҳамият касб этувчи давлат сифатида қарайди. Шу сабабли Америка раҳбарияти республика билан ҳарбий-техникавий ҳамкорликни кенгайтириш ниятини билдирмоқда”.\nАграр соҳадаги ислоҳотлар ўз вақтида амалга ошириляптими? Сенаторлар бу масалани атрофлича ўрганди


Дам олиш кунлари қандай об-ҳаво кузатилади? — Sof.uz\n30.08 11:35 2 Ўзбекистон\nТошкент, Самарқанд, Жиззах ва Сирдарё вилоятлари. Ҳаво ўзгариб туради, ёғингарчилик кутилмайди, фақат 1 сентябрда баъзи жойларда бироз ёмғир ёғиши мумкин, момақалдироқ бўлади. Ғарбий шамол йўналишини ўзгартириб шарқдан 7-12 м/с тезликда эсади, 31 август-1 сентябрда баъзи жойларда 15-20 м/с гача кучайиши мумкин. Ҳарорат кечаси 31 августда 15-20 даража, 1-3 сентябрда 12-17 даража илиқ, кундузи 31 августда 27-32 даража, 1-2 сентябрда 23-28 даража, 3 сентябрда 25-30 даража иссиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб шарқдан 7-12 м/с тезликда эсади, 31 август-1 сентябрда баъзи жойларда 17-22 м/с гача кучайиши мумкин, баъзида эса 23-25 м/с гача кучаяди. Ҳарорат кечаси 31 августда 12-17 даража, 1-3 сентябрда 10-15 даража илиқ, кундузи 31 август-2 сентябрда 22-27 даража, 3 сентябрда 25-30 даража иссиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб шарқдан 7-12 м/с тезликда эсади, 31 август-1 сентябрда баъзи жойларда 15-20 м/с гача кучайиши мумкин. Ҳарорат 31 августда кечаси 15-20 даража илиқ, кундузи 27-32 даража иссиқ, 1-3 сентябрда кечаси 12-17 даража илиқ, кундузи 25-30 даража иссиқ бўлади.\nҚашқадарё ва Сурхондарё вилояти. Ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб шарқдан 7-12 м/с тезликда эсади, 31 август-1 сентябрда баъзи жойларда 15-20 м/с гача кучайиши мумкин. Ҳарорат кечаси 31 августда 15-20 даража, 1-3 сентябрда 13-18 даража илиқ, кундузи 29-34 даража иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик кутилмайди, фақат 2 сентябрда баъзи жойларда бироз ёмғир ёғиши мумкин, момақалдироқ бўлади. Ғарбий шамол йўналишини ўзгартириб шарқдан 7-12 м/с тезликда эсади, 31 август-1 сентябрда баъзи жойларда 15-20 м/с гача кучайиши мумкин. Ҳарорат 31 август-1 сентябрда кечаси 15-20 даража илиқ, кундузи 28-33 даража иссиқ, 2-3 сентябрда кечаси 13-18 даража илиқ, кундузи 23-28 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, 31 августда ва 3 сентябрда ёғингарчилик кутилмайди, 1-2 сентябрда баъзи жойларда ёмғир ёғиши мумкин, момақалдироқ бўлади. Ғарбий шамол йўналишини ўзгартириб шарқдан 7-12 м/с тезликда эсади, 31 август-1 сентябрда баъзи жойларда 15-20 м/с гача кучайиши мумкин. Ҳарорат 31 августда кечаси 10-15 даража илиқ, кундузи 20-25 даража иссиқ, 1-3 сентябрда кечаси 8-13 даража, кундузи 17-22 даража илиқ бўлади.\nКеча, 19:55 1083 Ўзбекистон\n30.03 13:34 1488


Президент маҳалла ва оила муаммоларига бағишланган йиғилишда ажрим сабабларидан бири сифатида ишсизликни кўрсатган. Бу ҳақда Kun.uz мухбири хабар қилмоқда.\n«Мени энг қийнайдиган масалалардан бири бу — ажрим. Тасаввур қилинг: бир йилда мамлакатимизда 30 мингдан ортиқ ажрим кузатилган. Агар бу оилаларнинг ўртача икки нафардан фарзанди бўлса, бу олтмиш минг бола оила бахтидан мосуво эканлигини билдиради», — деди Ш.Мирзиёев.\nЙиғилишда биргина Наманган вилоятида 2700 та нотинч оилалар мавжудлиги айтилди. Тошкент шаҳри, Фарғона, Андижон, Тошкент ва Сирдарё вилоятларида ҳам бу борада муаммолар кўп, ажрим ортган.\n«Келинг, Амударё туманида содир бўлган ҳолатга эътибор қилайлик: Оила уч йил давомида ўзаро жанжалли бўлган. Бу масалага биров аралашмаган. Натижада, эр аввал икки яшар боласини, кейин хотинини ўлдирган ва ўзининг жонига қасд қилган. Бутун бошли бир оила йўқ бўлиб кетяпти.\nБу фожиа ҳаммамизни ҳушёр торттириши керак. Маҳалла, нуроний ва кайвониларимизнинг оилада ўрни бўлмас экан, бундай нохуш ҳолатлар такрорланмаслигига ким кафолат беради?\nЭнди оила қуришдан олдин ёшларни мажбурий ўқитиш тизимини яратишимиз лозим. Токи энг осон йўл ажрим бўлиб қолмасин.\nАслида, бу каби ҳолатларга маиший масалалардан ташқари, ишсизлик муаммоси сабаб бўляпти. Шунинг учун касб-ҳунари бор ёшлар, хотин-қизларни биринчи навбатда бандлигини таъминлашимиз лозим.\nЭнди хотин-қизларни касбга ўқитадиган нодавлат ташкилотларга давлат бюджетидан маблағ ажратилади. Ҳар ойда аёллар ўртасида «Энг илғор бизнес режа» танловини ўтказиб, грант берамиз. Бундан ҳеч қачон давлат ютқазмайди. Эртага ўша курсларни битириб чиққанлар ишли бўлади, оиласини боқади», — деди президент.\nДавлат раҳбари Бектемир туманидаги ҳолатни танқид қилди.\nМаълум бўлишича, туманда ёлғиз бир аёл ўзининг болаларини тарбиялаш баробарида вафот этган синглисининг уч нафар фарзандини ҳам қарамоғига олган. Аёл онкологик касаллик билан оғриган. Қандолатчилик билан шуғулланади, аммо маҳсулотни қаерда сотишни билмайди. Ҳеч ким йўл-йўриқ кўрсатмаган, оила оғир шароитда қолгани айтилди.


Архивы этса | KITAB.UZ\nИшхонада ходим коронавирусдан вафот этса, раҳбарга чора кўриладими?\nИшхонада ходим коронавирусдан вафот этса, раҳбарга чора кўриладими? Масалага Коронавирусга қарши кураш штаби аъзоси Севара Убайдуллаева ойдинлик киритди. «Бундай ҳолатларда, агар корхона томонидан Санитария қоидалари таъминланмаган, деб гумон қилинса, расмий мурожаат этилиши керак. ССВ ёки вилоят, туман миқёсида шу ҳолатни тўлиқ ўрганувчи ишчи гуруҳ ташкил этилади. Ишчи гуруҳ томонидан чуқурБатафсил ўқинг\nКоронавирусга чалинган Ўзбекистон фуқароси Россияда вафот этса…\nРоссияда меҳнат қилаётган фуқаро вафот этса, унинг жасадини Ўзбекистонга олиб кетиш имконияти борми? Агар у коронавирусдан вафот этган бўлса-чи? Бу саволга Ташқи меҳнат миргацияси агентлиги ахборот хизмати раҳбари Ортиқхўжа Норов жавоб берди. Вазирлар Маҳкамасининг «Хорижда вақтинчалик меҳнат фаолиятини амалга ошираётган Ўзбекистон Республикаси фуқароларининг ҳуқуқлари ва қонуний манфаатларини ҳимоя қилишга доирБатафсил ўқинг


Президент қарори билан чет эл фуқаролари учун тўлов контракт миқдори истисно тариқасида икки баробарга камайтирилади | O'zLiDeP\nМаълумки, “Аграр таълим тизимини такомиллаштириш чора-тадбирлари тўғрисида”ги Президент қарори қабул қилинди. Бу, албатта, қишлоқ хўжалиги соҳасини етарли мутахассислар билан таъминлашга хизмат қилибгина қолмай, соҳа тараққиёти учун муҳим омил бўлади.\nҚарорга мувофиқ эндиликда қишлоқ хўжалиги ишлаб чиқариш соҳаси учун магистратурада ўқиш муддати 1 йил этиб белгиланган бўлса, илмий ва илмий-педагогик фаолият билан шуғулланувчи иқтидорли талабалар учун 2 йил этиб белгиланди. Бу ҳам аслида катта имконият. Негаки, энди келгусида соҳанинг ишлаб чиқариш тизимида фаолият юритишни мақсад қилган талабалар магистратурадаги икки йиллик таълимни бир йилнинг ўзида тамомлайдилар. Бу дегани, вақтдан ютиш дегани. Тўғри, илмий изланиш олиб бориш, педагог бўлиш истагидаги талабалар учун икки йиллик магистратуранинг сақланиб қолиши табиий ҳолат. Улар бу даврда илм соҳасида билим олишлари билан бир қаторда муайян зарурий тажриба ҳам орттирадилар.\nЯна бир муҳим жиҳат қарорда алоҳида қайд этилган. Яъни, тажриба синов тариқасида Тошкент давлат аграр университетида бакалавриат йўналишларининг сиртқи таълим шакли бўйича масофавий таълим олиш тизими босқичма-босқич йўлга қўйилади. Бу билан айни олийгоҳда таълим олиш истагидагилар масофа ва вақт, сифат ва маблағ хусусида бош қотирмасдан, ўқишга қабул қилинишлари бўйича имкониятга эга бўладилар.\nҚарор жуда кўп имтиёзларни берди. Жумладан. хорижий фуқароларга ҳам. Масалан, эндиликда мазкур меъёрий ҳужжатда қатъий белгилаб қўйилишига кўра, чет эл фуқаролари учун тўлов контракт миқдори истисно тариқасида икки баробарга камайтирилади. Очиғи, бундай имтиёз хали кузатилмаган.\nБугунги давр соҳага янги илмий ва инновацион ютуқларни, бугуннинг долзарб вазифаси бўлган рақамли технологияларни жорий этиш, қишлоқ хўжалигида инновациялар тизими стратегиясини амалга оширишни талаб қилмоқда. Шунинг учун ҳам қарор билан Қишлоқ хўжалиги вазирлиги тизимидаги “Агроинновация” ДУК ва Тошкент давлат аграр университети ҳузуридаги “Ғўза уруғчилиги маркази” негизида Қишлоқ хўжалиги вазирлиги ҳузуридаги Қишлоқ хўжалигида билим ва инновациялар Миллий маркази ташкил этилди. Ушбу марказ юқоридаги вазифаларни ўз ичига олиши билан аҳамиятли.\n30 июль – Халқаро дўстлик куни сифатида кенг нишонланади\nҲайвонларга нисбатан шафқатсиз муносабатда бўлганлик учун жавобгарлик кучайтирилмоқда\nЭндиликда рекламалар фақат давлат тилида тарқатилади\nДепутат ташаббуси билан тарбиячилар ўртасида спорт мусобақаси ўтказилди


“Бир зулмкорни жазосиз қолдириш бошқа зулмкорларга йўл бериш демакдир”\nБундан бир ҳафта муқаддам фожеали ҳалок бўлган Тожикистон ислом уйғониш партияси аъзоси Саъдулло Маъруповнинг яқинлари у аввал калтаклаб ўлдирилиб, сўнг деразадан пастга улоқтирилганини айтмоқда.\nС.Маърупов 4 май куни Сўғд вилоятининг Исфара тумани ички ишлар бўлимида ҳалок бўлган эди. Милициянинг бидиришича, у ўзини ИИБ биносининг 3-қаватидан ташлаб юборган.\nИлк бор шу йилнинг 24 мартида ҳибсга олинган С.Маърупов экстремистик диний оқимга аъзоликда айбланган. Ислом уйғониш партияси бошқаруви аъзоларидан бири Воҳидхон Қосимовнинг айтишича, унга аниқ бир айб қўя олишмаган. С.Маърупов гоҳ “Ҳизб ут-таҳрир”, гоҳ Ўзбекистон исломий ҳаракатига аъзоликда гумон қилинган.\nСўғд вилояти прокуратурасидан “Озодлик” радиосига маълум қилинишича, мазкур ҳолатни текшириб чиқиш мақсадида комиссия ташкил этилган. Айни пайтда С.Маъруповнинг ўлимига сабабчи бўлган икки милиция ходими ҳибсга олинган ва суриштирув-тергов ишлари давом этмоқда.\nХўш, Саъдулло Маърупов ким эди ва у диндор бўла туриб, ўз жонига қасд қилиши мумкинми?\nМарҳумнинг укаси Ҳамидхон Маъруповнинг сўзларига кўра, акаси илгари ҳам бир неча бор милиция ходимлари томонидан ушлаб кетилган.\n“Милиция ходимлари гўёки акам ўзини учинчи қаватдан ташлаб юборганини айтди. Лекин уйга олиб келиб юваётганимизда, унинг баданида калтаклар, қийноқлар излари борлигини кўрдик. Улар акамни ўлдириб қўйиб, кейин изларни яшириш мақсадида учинчи қаватдан ташлаб юборган”, - дейди Ҳ.Маърупов.\nҲ.Маърупов акасининг ўз жонига қасд қилганига ишонмайди.\n“Акамнинг бу ишни қилишига сира ишонмайман. Чунки у олим эди. Худкушлик гуноҳи кабира бўлишини у жуда яхши биларди. Соғлом фикрли ҳеч ким бунга ишонмайди. Бу менинг акам ҳаққига туҳмат. Уни ўлдиришди”, - деди Ҳ.Маърупов.\nУнинг таъкидлашича, акасини 24 мартдан буён қийнашган, у эса уйидаги телевизор, мобил телефонларигача милиция ходимларига берган. Лекин ҳеч тинч қўйишмаган. Укаси бу ердан қочиб кетишни таклиф қилганида акаси гуноҳи йўқлигини, шунинг учун қочмаслигини айтган.\nИслом уйғониш партияси Исфара тумани бўлими раиси Абдусаттор Бобоев ҳам С.Маъруповнинг ўлими одий ўлим эмаслигини таъкидлади.\n“Биз бу мажбурий ўлим, деб гумон қиламиз. Чунки барча амаллари Қуръон ва суннат асосида бўлган, элга таниқли мулла ҳеч қачон ўзини ўлдирмайди. Биз унинг ўлимига сабабчи бўлган одамлар ошкор этилишини ва жазоланишини талаб қиламиз. Зеро, бир зулмкорни жазосиз қолдириш бошқа зулмкорларга йўл бериш демакдир”, - деди А.Бобоев.


Qalampir.uz - Шавкат Мирзиёев: “Хавфни “ташқи” ва “ўзганики” сифатида ажратишдан воз кечиш керак”\nШавкат Мирзиёев: “Хавфни “ташқи” ва “ўзганики” сифатида ажратишдан воз кечиш керак”\n14:54, 10.11.2017 Жамият\nЎзбекистон Республикаси Президенти экстремизм, терроризм, трансмиллий жиноятчилик мавзуларига алоҳида тўхталиб ўтди.\nЎзбекистон Республикаси Президенти Шавкат Мирзиёев Самарқанд шаҳрида бўлиб ўтаётган “Марказий Осиё: Ягона тарих ва умумий келажак, барқарор ривожланиш ва тараққиёт йўлидаги ҳамкорлик” мавзуидаги халқаро конференциянинг очилиш маросимидаги нутқида экстремизм, терроризм, трансмиллий жиноятчилик мавзуларига алоҳида тўхталиб ўтди.\n“..Бизнинг назаримизда таҳдид ва мавжуд хавфни “ташқи” ва “ўзганики” сифатида ажратиш ғоясидан воз кечиш лозим. Хавфсизлик масаласи БМТ томонидан тан олинган превентив дипломатия доирасидаги инструментлар орқали ҳал этилиши ва назоратга олиниши лозим. Минтақада барқарор тинчлик шароитининг келгуси тақдири бевосита Афғонистонда эришилган натижага боғлиқ. Шунинг учун, таъкидлаб ўтаман, Ўзбекистон қўшни мамлакатлар билан иқтисодий шерикчиликни, транспорт ва логистика, миллий кадрларни тайёрлашда ўзаро ҳамкорликни давом эттиради”, деди Президент.\nШавкат Мирзиёевнинг таъкидлашича, минтақада барқарорликни таъминлашнинг энг устувор масаласи —бу экстремистик ғояларга қарши самарали кураш олиб бориш, шунингдек, унинг таъсирига тушиб қолаётган ёшларни тўғри йўлга бошлай билишдан иборат.\nДарҳақиқат, мазкур муаммо айни кунларда энг муҳим масалалардан ҳисобланади. Бугунги кунда жаҳон бўйлаб юз бераётган терактлар билан ёнма-ён Марказий Осиё мамлакатларида дунёга келган инсонларнинг номлари қайта-қайта қулоққа чалиниб турибди. Ёшларда ёт, бузғунчи ғояларга нисбатан имунитетни шакллантириб бориш — Ватани тақдирига бефарқ бўлмаган ҳар бир инсоннинг энг муҳим вазифаси бўлиши керак.\n“Аҳолининг таркиби бўйича Марказий Осиё энг ёш минтақа ҳисобланади. Ёшлар умумий аҳолининг 60 фоизини ташкил қилади, бу эса жаҳондаги ўртача кўрсаткичдан юқори”, дея давом эттирди ўз нутқини Президент Шавкат Мирзиёев. У БМТ минбарида Ўзбекистон томонидан “Ёшлар ҳуқуқлари тўғрисида”ги Конвенцияни қабул қилиш таклиф билдирилганини ҳам қўшимча қилди.\n“Бизнинг бу йўлда бирлашиб, ҳаракатланишимиз, ёшларни ёмон йўлга адашиб қолишдан асраш борасида кучли белги бўлади. Бу билан адашган кишиларни ижтимоий реабилитация қилиш, уларни нормал ҳаётга қайтаришда бирлашганмизни билдирамиз”, деди Шавкат Мирзиёев. Президент бу сўзлари билан халқимизнинг кўнглидагилар гапларни жаҳон ҳамжамиятига баён қилиб бердилар.\nЭслатиб ўтамиз, БМТ шафелигида Самарқанд шаҳрида ўтказилаётган “Марказий Осиё: Ягона тарих ва умумий келажак, барқарор ривожланиш ва тараққиёт йўлидаги ҳамкорлик” мавзуидаги халқаро конференция бугун ўз ишини бошлаган эди.\nРежага кўра, Халқаро конференцияда Марказий Осиё хавфсизлиги ва ривожланиши, шунингдек, минтақа давлатлари ўртасида сиёсий, савдо ва ижтимоий соҳаларда ҳамкорликни ривожлантириш ҳамда мустаҳкамлаш масалалари муҳокама қилинади.\nЛебедевдан тортиб Фредерика Могеринигача Самарқанддаги конференцияда нутқ сўзлади\n10:01, 23.10.2018 1 926\n21:45, 22.10.2018 896\n15:46, 22.10.2018 5 208\n10:07, 22.10.2018 4 664


“Ёримнинг висолига етдим, аммо...” » Ўзбекистон янгиликлари – Zamin.uz\n“Ёримнинг висолига етдим, аммо...”\n— Ҳурматли таҳририят ходимлари, сизларга нозик бир масалада маслаҳат сўраб мактуб йўллаяпман. Уйланганимга тўрт ой бўлди. Рафиқам билан совчи орқали, аммо бир-биримизни ёқтириб турмуш қурганмиз. Мана, тўрт ойдирки, эр-хотинлик муносабатларига кириша олмаяпмиз. Сабаби у бу ҳолатдан қаттиқ қўрқиб, ўзига умуман яқинлаштирмайди. Аввалига вақт ўтиб, ҳаммаси изига тушиб кетар, деб сабр қилдим. Энди оиламдаги катталарнинг аёлимнинг бўйида бўлишини кутишаётгани мени хавотирга солмоқда. Вазият ойдинлашса, одамлар мени айбдорга чиқаришларидан чўчияпман. Назаримда, бу ҳақда уйдагилар билан маслаҳатлашишга энди кеч. Қандай йўл тутсам экан? Муаммом юзасидан мутахассислар маслаҳатига муҳтожман…\nҲаким, Бухоро вилояти\nАзиз муштарий! Таҳририятимизга йўлланган ҳар бир мактуб биз учун газетамизга бўлган эътиборингиз ва ишончингиз далолатидир. Биламиз, хатни ёзишдан аввал узоқ иккилангансиз. Бу ҳақда ким билан маслаҳатлашишни, кимдан тўғри жавоб олишингизни билмай бошингиз қотган. Ниҳоят, мактубни ёздингиз. Саволга жавоб истаб ҳис этаётган интиқлигингизни олисдан сезиб турибмиз, ишонинг. Бугунги мавзу гарчи нозик бўлса-да, унга парда ортидан назар ташлашимиз, балки сиз сабаб бошқаларга ҳам сабоқ бўлар. Шу сабаб «Сирлашув» саҳифамиз орқали мутахассислар фикри ва тавсиялари билан таништирамиз.\n«Янгани тўғри танланг!»\nГулруҳ АДХАМОВА, руҳшунос:\n— Бу ҳолатни турмушга чиқаётган қизни никоҳ кечасига нотўғри тайёрлашнинг салбий оқибатларидан бири деб айтиш мумкин. Одатимизга кўра, келинни никоҳ кечасига янгаси тайёрлаб боради. Аслида қизларга яқин инсони тўйдан бир кунгина аввал эмас, сал эртароқ бу мавзуда гапириб, уларни никоҳга тайёрлаб бориши тўғрироқ бўлади. Фарзандини турмушга узатаётган онахонлар масалага юзаки эмас, жиддий эътибор қаратишлари лозим. Негаки турмушга чиқмаган қизнинг атрофидаги дугоналари жараён ҳақида турли салбий фикрлар гапириб, келинни қўрқитиб қўйишлари мумкин. Натижада келин кўп қон кетиб қолиши ёки кучли оғриқдан қўрққанидан жараённи ўз вақтида рўй беришига изн бермайди. Табиийки бу ҳолда икки ёш масалага эҳтиёткорлик ва эътибор билан ёндошган янганинг маслаҳатларига муҳтож бўлади.\n«Вақтни исроф қилманг!»\nОлий тоифали шифокор, андролог-сексопатолог Рамазон НАЗАРОВ:\n— Ҳар бир ҳолат индивидуал. Аввало жуфтлик ўртасида муҳаббат ришталари бўлиши жуда муҳим. Келин куёвдан чўчимаслиги, уни яқин инсони деб қабул қилиши керак. Баъзи ҳолларда келиннинг куёвни ёнига яқинлаштирмаслиги вагинизм касаллиги оқибатида ҳам бўлади. Бу каби муаммо билан бизга мурожаат қилган жуфтликларга аввало келинни гинеколог кўригига олиб боришни маслаҳат берамиз. Мутахассис кўриги ва ташхисдан кейин ҳар иккаласи сексопатолог қабулига келишлари мумкин. Вазият ижобий томонга ҳал бўлиши учун масалага беэътибор бўлманг. Ёдда тутинг, вақтни ўтказиб юборишингиз жинсий яқинлик рўй беришини янада қийинлаштиради. Сизга зудлик билан мутахассис ёрдами керак.\n«Қиз болани стресс ҳолатидан сақланг!»\nОлий тоифали шифокор-гинеколог Муяссар НАЗИРОВА:\n— Кўпинча бу каби вазиятда гинеколог қабулига келиннинг қизлик пардасини текширтириш учун олиб келишади. Парда шикастланмагани аниқланса, келин-куёв андролог қабулига юборилади. Куёвни ҳам тиббий текширувдан ўтказиб қўйиш зарар қилмайди. Натижани аниқлаш учун зарур кўрикни андролог белгилаб беради. Тиббий кўрикдан ташқари келиндаги бу ҳолат руҳий таъсир оқибати бўлиши ҳам мумкин эканини ҳисобга олиш керак. Балоғат ёшида, ёки вояга етган пайтда стресс ҳолатига сабаб бўлувчи бирор кор-ҳол юз берган бўлса, қиз бола жинсий яқинликдан қаттиқ қўрқиб қолади. Буни даволашнинг иложи бор, албатта! Фақат атрофдаги одамлар ёшларни тушуниши, уларга юмшоқ муносабатда бўлиши муҳим. Турли майда гап-сўз, янги оиланинг вазиятга бўлган салбий муносабати, келиндаги ҳолатни янада кучайтириши, оқибатда у эмоционал стрессга тушиб қолиши мумкин. Ишонинг, бу вақтинчалик ҳолат. Ундан чиқиб кетиш учун сиздан фақат вақт ва эътибор талаб қилинади. Худди шунга ўхшаш вазиятдаги бир келинни қабулга олиб келишганида унга ийманиш керак эмаслигини, истак уйғониши учун балки романтик фильм, ёки шунга ўхшаш муҳит яратилиши муҳим эканини тушунтиргандик. Чунки атрофдаги қўшимча муаммолар келин-куёвнинг парда ортидаги ҳаётига таъсир қилмаслиги лозим.\nЯнгамуллодан куёвларга тавсиялар\nУзоқ кутган никоҳ тўйингиз ёқимли, сиз кутгандагидек дўст, яқинлар даврасида эсда қолар даражада ўтди. Қанча одам билан мулоқотда бўлдингиз, кун бўйи сизга ҳамроҳ бўлган ҳаяжон энди руҳий чарчоққа айланган бўлса, ажаб эмас. Модомики, қаттиқ чарчаганингизни ҳис этаётган бўлсангиз, илк яқинликни сал кейинроққа қолдирганингиз маъқул.\nКелингинамнинг сиздан-да икки карра кўпроқ ҳаяжонланаётганини эсдан чиқарманг. Масалани шу бугуноқ ҳал этишим керак каби ўй-хаёлларни умуман эсдан чиқаринг. Келиннинг қафасга тушган қушдек чўчиб туриши сиздан ийманганининг белгиси ҳамдир. Буни ҳисобга олиб унга оҳисталик билан муносабатда бўлинг. Қўполлигингиз масалани янада чигаллаштиришини сизга эслатиб қўйишни лозим топдим. Наинки никоҳ кечаси, балки бир умр кечирадиган ҳаётингизни айнан илк маротаба қилган ҳатти-ҳаракатларингиз белгилашини билармидингиз?\nАста қадам босган одам, узоқ йўл босади, болажоним. Оғриқ ҳисси сиз ва келингинанинг ўртасидаги муҳаббат ришталарини бироз унутишга сабаб бўлиши мумкин. Унинг оғриқ туйганини сезсангиз, нотўғри ҳатти-ҳаракатдан тийилинг.\nБу кеча бошқаларидан ажралиб туриши ёдингиздан кўтарилмасин. Ахир ҳар иккалангиз ҳис этган муҳаббатни ўзгача ришта билан боғлайдиган оқшом бу. Бир-бирингизга эҳтиёткор бўлинг. Шу дақиқаларда атрофингизни чиройли нарсалар, ёқимли ҳиссиётлар ўраб турсин. Ширин сўзингизни келингинадан аяманг. Аёл киши ширин сўзга жуда ўч бўлади. Унга меҳр тўла сўзлар билан яқинлашсангиз, ийманса-да, гапларингиздан эриб кетади.\nТеглар: ҳаяжонланаётганини мавзуда келишади истаб Даракчи этаётган\nАбдулла Қурбонов… Энди у кўрмайди, юзи ҳам хунук, аммо севгилиси ҳамон ёнида!\n16:21 / 29-05-2017\nОна бўлиш азоби ёхуд тарки одат амри маҳолми?\n00:20 / 25-05-2017\nЛондон марафони «тўрт оёқли» иштирокчиси 6 кунда маррага етиб келди (Видео)\n08:55 / 30-04-2017\nХитойда жиддий йўл-транспорт ҳодисаси рўй берди, тўрт киши ҳалок бўлди\n15:43 / 03-04-2017\nНаргиз Зокирова: "Филипп мени ва ўғлимни ўлдиришини айтиб таҳдид қилди!"\n20:29 / 05-06-2016


Заҳириддин Мансур: Тошни тешган томчилар | Asaxiy\nЗаҳириддин Мансур: Тошни тешган томчилар\nИнсон умри уч босқичдан - ўтмиш, ҳозир ва келажакдан иборат. Нафас олаётган ҳар бир инсон ўз умрининг иккинчи босқичидадир. Агар бизни келажагимиз қизиқтирса, сўнг натижа нима бўлишидан бефарқ бўлмасак ушбу китобни ўқинг. Маънавий олам боғига хуш келибсиз.\nBu kitobni elektroni varianti ham bormi\nОсновные характеристики Заҳириддин Мансур: Тошни тешган томчилар\nОставить отзыв о Заҳириддин Мансур: Тошни тешган томчилар


Ҳақиқий “тавсиф”: афсонавий Алекс Фергюсон жамоасини қандай бошқарган? » Ўзбекистон янгиликлари – Zamin.uz\nҲақиқий “тавсиф”: афсонавий Алекс Фергюсон жамоасини қандай бошқарган?\n30 йил аввал Лобановски бўлгандан, ҳозирда Черчесов бўлиш қийинроқ. Чунки ҳозирги кунда ўзинг ҳақингда кўп нарсаларни ўқишинг мумкин ва бу жуда оғир.\n“Манчестер Юнайтед” бош мураббийи бизнес-менеджмент даражасини олмаган, аммо уста менеджер эди.\nГарвард бизнес мактаби профессори Борис Гройсберг Москвага 45 ёшгача катта мақомга эришган йирик компаниялар президентларини бирлаштирган “YPO” халқаро ташкилоти аъзоларига лекция ўқиш учун келган эди.\n“Погоня за звездами. Миф о таланте и портативности результатов” бестселлери муаллифи ва бошқарув бўйича мутахассис бўлган Гройсберг менеджерлар билан “юлдуз” ходимлар, яхши менеджмент қоидалари ва Алекс Фергюсон “Манчестер Юнайтед”ни қандай бошқаргани ҳақида гапириб берди. Форбс ўша лекциядан бир парчасини ўқувчиларга илинди.\nҲар ким яхши менеджер бўла олади. Агар у бунга тайёр бўлса ва истаги бўлса. Бунга ўқиб-ўрганиб эришса бўлади.\nБаъзан юлдуз-эркакларни ишга олиш – ёмон ғоя. Аёллар эса бошқа компанияларда ҳам ишлаб кета олади. Бунинг учун бир неча сабаблар бор, албатта. Кўп ҳолларда бизни танишларимиз ва муносабатларимиз муваффақиятли қилади. Аёллар тез-тез компаниядан ташқарида муносабатларини ўрнатадилар. Эркаклар эса ичкаридан туриб. Шунинг учун аёллар бошқа компанияга ишга ўтаётганида ўз доирасини йўқотмайди. Иккинчидан, аёллар ўз йўлида кўп тўсиқлардан ошиб ўтишади, шу туфайли улар эркакларга нисбатан яхшироқ “яшаб кетишади”. Учинчидан, кўпчилик аёллар бошқа ишга ўтишаётганида кўплаб факторларга: маданият, менеджмент, имкониятларга қарашади. Эркаклар эса одатда пул ҳақида ўйлашади. Шунинг учун юлдуз-аёлларнинг эркакларга нисбатан компанияга мос келиши эҳтимоли юқори.\nФергюсон ҳар доим ўз шогирдларига тавсиф берарди. Агарда у салбий бўлса, юзма-юз учрашиб айтишга ҳаракат қиларди. Агарда ижобий бўлса, ҳамманинг олдида мақтарди. Бу бошқа яхши етакчиларнинг муомаласига ўхшайди.\nЎзини ёмон тутаётган юлдузларни нима қилиш керак? Барчаси вазиятга боғлиқ. Менга кўра, ҳамма иккинчи имкониятга ҳақли. Кўплаб юлдузлар ўзини бундай тутишларига сабаб Фергюсон каби уларнинг феъл-атворига ҳақиқий тавсиф берадиганлар зарур. Аммо агарда юлдуз этикет қоидаларини бузса, уни ҳеч қандай узрсиз бўшатиб юбориш керак.\nТез-тез барча ҳодимлар ёмон менеджмент туфайли ўзини ёмон тутади\nКўпинча қуйидаги ҳолат учрайди: сен кимнингдир юлдузини ўз компаниянгга олиб келасан, у эса ҳеч кимга айланади. Чунки компания маданияти, одамлар, бренд юлдузни яратади. Сенинг компаниянгда у камроқ порлайди.\nМенеджер сифатида сени яхши кўриши ёки қўрқиши керак эмас. Сени ҳурмат қилиши керак. Бу кўп нарсаларга боғлиқ. Аммо энг муҳими сен ҳаммага бирдай муносабатда бўлишинг керак.\n30 йил аввал Лобановски бўлгандан, ҳозирда Черчесов бўлиш қийинроқ. Чунки ҳозирги кунда ўзинг ҳақингда кўп нарсаларни ўқишинг мумкин ва бу жуда оғир. Интернетга кириш имконияти бор ҳар қандай одам истаганини ёзиши мумкин. Менеджер бўлиш учун қалин терига эга бўлишинг керак.\nФергюсон футболчилари яна икки-уч йил ўйнай оладими ёки уларнинг даври ўтдими, балки бошқа компанияга сотиш кераклигини билиш учун кузатишни яхши кўрарди. Ҳодимларинг билан ҳам шундай қилишинг керак.\nУста менеджерлар нафақат жамоани рухлантиради. Улар алоҳида футболчини қандай рухлантиришни ҳам билишади.\nБаъзан салбий жиҳат ажойиб мотивация бўлиши мумкин. “Улар бизни ҳеч вақо деб ҳисоблашмоқда. Келинглар бунинг аксини исботлаймиз.” АҚШда баъзи мураббийлар ўйиндан олдин рақиблари ҳақида битилган газеталар, интервьюларни ўқишади. Агарда у ерда уларга қарата айтилган гаплар бўлса, ўша қисмини катта ҳарфларда босиб чиқаришади ва деворга мотивация сифатида илиб қўйишади.\nЯнгиликлар » Спорт » Ҳақиқий “тавсиф”: афсонавий Алекс Фергюсон жамоасини қандай бошқарган?\n17:13 Зидан нима учун "Манчестер Юнайтед"га ўтмагани маълум бўлди\n12:00 АПЛ. «Манчестер Юнайтед» ёмон анъанасини давом эттирди\n09:58 Алекс Фергюсон: Ҳеч қачон Рунини идеал тўпурар деб ҳисобламаганман\n00:06 Моуриньо Фергюсон натижаларини такрорлай олмаслигини тан олди\n23:04 Сер Алекс Фергюссонинг рамзий терма жамоаси


Кўп эрлилик ҳақида\nBy Муҳаммад Ҳабибуллоҳ on 10/19/2015 21 НИКОҲ ФАТВОЛАР\nЭркаклар биттадан тўрттагача хотинни никоҳларига олишлари ҳақида Қуръон ва суннатда бир қанча далиллар бор. Аёл киши фақат бир эркакнинг никоҳида бўлишига ҳам далил борми?\nАёл киши бир вақтда бир неча эркакка никоҳланиши ҳаром экани ҳақида Қуръон ва суннатда кўплаб далиллар бор. Жумладан:\n“Ва эрлик аёллар(га никоҳланишингиз ҳам ҳаром қилинди)” (Нисо: 24).\nАллоҳ таоло иддадаги аёлларга совчи қўйиш ҳақида: “То идда муддати битмагунича никоҳ боғлашга қасд қилманглар” (Бақара: 235) – деган. Агар иддадаги аёлга никоҳланиш мумкин бўлмаса, ҳануз эрининг никоҳида бўлган аёлга совчи қўйиш ёки унга никоҳланиш янада ҳаромдир.\nПайғамбаримиз соллаллоҳу алайҳи ва саллам: “Бирон киши ўз биродарининг совчиси устига совчи қўймасин” (Бухорий ва Муслим ривояти) – деб, бошқа одам қўлини сўраб турган аёлга совчи қўйишдан қайтарган бўлсалар, бировнинг никоҳидаги аёлни никоҳига олишнинг ҳукми нима бўлади деб ўйлайсиз?!\nАлбатта “бунинг ҳикмати нима экан?”, деган савол туғилади. Бунинг ортидаги ҳикматлар сон-саноқсиздир. Масалан, аёлга эркакка нисбатан кам шаҳват берилгани, аёл бир вақтнинг ўзида бир неча эркакнинг уй юмушларини қила олмаслиги. Кўпхотинликдан кўзда тутилган мақсадлардан бири фарзандни кўпайтириш. Бу эса кўп эрлилик билан эмас, кўпхотинлик билан амалга ошади. Бироқ мусулмон киши шариатимизда айтилган ҳукмларни бажарар экан, бу ҳукмларнинг ортидаги Аллоҳ таолонинг ҳикматларини тушуниши шарт эмас. Бу ҳукм Аллоҳ таоло тарафидан айтилган экани унга кифоя қилмоғи лозим. Бу ҳақда Аллоҳ таоло: “Ким чиройли амал қилувчи бўлган ҳолида ўзини Аллоҳга топширса, у мастаҳкам халқани ушлабди…” (Талоқ: 4), – деган. Пайғамбаримиз соллаллоҳу алайҳи ва саллам имом Муслим ривоят қилган ҳадисда: “Аллоҳни Раб деб, исломни дин деб, Муҳаммад соллаллоҳу алайҳи ва салламни Пайғамбар деб рози бўлган киши иймон ҳаловатини тотади” – деганлар, валлоҳу аълам.\nAvvalgi maqolaНамознинг фазилати ва уни адо этишга тарғиб\nKeyingi maqola Тарк қилинган суннатлар: рўзғор ишларида хотинга кўмаклашиш


Қарағандадаги муштлашувда эҳтимолий иштирок этган гумондорнинг видеоси пайдо бўлди\nИнтернетда ўзини Нарек Гурурян деб таништирган эркакнинг видеомурожаати пайдо бўлди. Айни шу исмли одам 1 январга ўтар кечаси Қарағандадаги ресторанлардан бирида юз берган ва бир инсонинг ўлимига сабабчи бўлган оммавий муштлашувга алоқадорликда гумон қилиниб халқаро қидирувга берилган эди.\nВидеоёзувдаги эркак “ҳеч кимни ўлдирмагани”ни айтган.\nВидеодаги ёш йигит марҳумнинг оила аъзоларига таъзия билдирар экан, муштлашувда иштирок этганини инкор қилмаган. У Қозоғистон расмийларига таслим бўлишга тайёрлигини айтар экан, шуниндек ўзининг хавфсизлиги таъминланишини ва тергов шаффоф бўлиши кераклигини илтимос қилади.\n"Мен ўзимнинг қилмишим учун жавоб беришга тайёрман, бироқ бировларнинг гуноҳини ўзимга олмоқчи эмасман. Мен ҳеч кимни ўлдирмадим. Мен қотил эмасман", - дея баёнот беради видеодаги одам.\nҚидирувга берилган 22 ёшли Гуруряннинг сурати бу иш бўйича қўлга олинган уч гумондор сурати билан бирга Қозоғистон ОАВда эълон қилинган эди. Суратларни Қарағанда Ички ишлар департаменти матбуот хизмати тақдим қилган.\nВилоят хокимлиги матбуот хизматининг маълум қилишича, 1 январга ўтар кечаси ресторанлардан бирида бир гуруҳ меҳмонлар ўртасида можаро келиб чиқади ва оммавий муштлашувга айланади. Бунинг оқибатида Қарағандада яшовчи 23-ёшли фуқаро ўлдирилади. Яна уч киши жароҳат олди.\nПрокуратура “Қотиллик” ва “Безорилик” моддалари бўйича жиноий иш очилганини маълум қилди. Ҳукумат ва ҳуқуқ тартибот идоралари можаро миллатлараро низо эканлигини инкор қилмоқда ва миллатлараро низо қўзғаш учун жавобгарликдан огоҳлантирмоқда.


Тожик мухолифатчиси Душанбе қамоқхонасида вафот этди\n25 январ 2021, Тошкент вақти: 06:31\nИслом уйғониш партиясининг раиси Муҳиддин Кабирий.\nТожикистонда тақиқланган мухолифатдаги Ислом уйғониш партиясининг Нурек шаҳар бўлими раҳбари Қурбон Маннонов Душанбедаги тергов изоляторида вафот этди.\nОзодагон нашрининг сешанба куни хабар беришича, бу хабар 73 ёшли Манноновнинг қариндошларидан олинган, расмийлар ҳозирча мухолифатчининг ўлими тўғрисидаги хабарни тасдиқлагани йўқ.\nҚурбон Маннонов Нурек шаҳрида Исломий давлат байроғини яширинча кўтарганликда айбланиб қўлга олинган эди. У ўзининг ҳибс қилинишини сиёсий фаолияти билан боғлаган.\nФеврал ойида Тожикистон Ислом уйғониш партиясининг қўлга олинган аъзолари 10 йилдан 20 йилгача қамалган эди. Июнь ойида эса Душанбе суди партия раҳбари ўринбосарларини умрбод қамоқ жазосига ҳукм қилган.\nТожикистон ҳукумати Ислом уйғониш партиясини генерал Абдуҳалим Назарзода билан тил бириктирган ҳолда ҳокимиятни эгаллаб олишда айблаб, партия фаолиятини тақиқлаган эди.\nБугунги кунда қочқинликда юрган партия раиси Муҳиддин Кабирий бу айбловларни инкор этиб келмоқда.


Бугун, 29 декабрь куни Тошкентдаги «Hilton» меҳмонхонасида «Uzbekistan Sport Awards-2021» миллий мукофоти ғолибларини тантанали тақдирлаш маросими ўтказилди.\nЎзбек спортининг йил якунларига бағишланган тақдирлаш маросими Ўзбекистон Республикаси бош вазири ўринбосари, Туризм ва спорт вазири Азиз Абдуҳакимовнинг табриги билан бошланди.\nШундан сўнг турли номинацияларда йилнинг энг яхшилари тақдирланди. Жумладан, «Йил кашфиёти» соврини – таэквондо бўйича Олимпия ўйинлари чемпиони Улуғбек Рашитовга насиб қилди.\nЭътиборлиси, маросимда энг асосий соврин – «Йилнинг энг яхши спортчиси» икки йўналишда танланди. Мухлислар ўртасидаги сўров натижаларига кўра, «Йилнинг энг яхши спортчиси» дея бокс бўйича Олимпия ўйинлари чемпиони Баҳодир Жалолов топилди.\nРеспублика комиссияси хулосасига кўра, «Йилнинг энг яхши спортчиси» дея, Ўзбекистон миллий кубоги ғолиби – оғир атлетика бўйича Олимпия ўйинлари ва жаҳон чемпиони Акбар Жўраев эълон қилинди. Ҳар икки ғолиб ҳам 10 минг АҚШ доллари мукофот пули билан тақдирланди.\nБарча номинациялар ғолиблари:\n«Спорт соҳасидаги кўп йиллик хизмати учун» Ўзбекистон спорт фахрийлари кенгаши раиси Баҳодир Махситов тақдирланди.\n«Йилнинг энг фаол оммавий спорт тарғиботчиси» сифатида Мудофаа вазирлиги спорт маркази эътироф этилди.\n«Йилнинг энг фаол спорт журналисти» – «Спорт ТВ» телеканали журналисти Шафоат Толибжонова.\n«Йилнинг энг фаол спорт фото мухбири» – Ўзбекистон Миллий ахборот агентлиги ва «Olamsport.com» сайти фотомухбири Алмурат Мамадаминов.\n«Йилнинг энг фаол спорт мухлиси» сифатида Абдураҳмон Фозилов эътироф этилди.\n«Спорт йўналиши бўйича йилнинг энг фаол матбуот хизмати» сифатида Ўзбекистон футбол ассоциацияси эътироф этилди.\n«Йилнинг энг фаол спорт сайти» сифатида «Sports.uz» сайти эътироф этилди.\n«Йилнинг энг фаол спорт мактаби» сифатида Бухоро тумани болалар-ўсмирлар спорт мактаби эътироф этилди.\n«Йилнинг энг яхши мураббийи» сифатида Токио-2020 Олимпия ўйинлари чемпиони Улуғбек Рашитовнинг мураббийи – Хан Павел эътироф этилди.\n«Йилнинг энг яхши ёш спортчиси» – бокс бўйича ўсмирлар ўртасида жаҳон чемпиони Нигина Ўктамова.\n«Йилнинг энг яхши ёш спортчиси» – эркин кураш бўйича ўсмирлар ўртасида жаҳон чемпиони Камронбек Кадамов.\n«Йилнинг энг томошабоп спорт тадбирлари ташкилотчиси» сифатида Ўзбекистон аралаш жанг санъатлари ассоциацияси эътироф этилди.\n«Йилнинг энг матонатли эркак спортчиси» – пара енгил атлетика бўйича Токио-2020 Паралимпия ўйинлари ғолиби Элбек Султонов.\n«Йилнинг энг матонатли аёл спортчиси» – пара енгил атлетика бўйича Токио-2020 Паралимпия ўйинлари ғолиби Нурхон Қурбонова.\n«Йилнинг энг яхши пара спорт мураббийи» – пара енгил атлетика бўйича мураббий Сардор Абдухолиқов.\n«Йилнинг энг яхши ёш матонатли спортчиси» – пара енгил атлетика бўйича Токио-2020 Паралимпия ўйинлари ғолиби Бобуржон Омонов.\n«Йилнинг энг яхши ёш матонатли спортчиси» – пара енгил атлетика бўйича Токио-2020 Паралимпия ўйинлари ғолиби Асила Мирзаёрова.\n«Йилнинг энг сахий спорт ҳомийси» - «ҚизилқумЦемент» акциядорлик жамияти, «Олмалиқ кон-металлургия комбинати» акциядорлик жамияти, «Ўзбекистон темир йўллари» акциядорлик жамияти ва «Orient Finans Bank» – хусусий акциядорлик тижорат банки.\n«Йилнинг энг ҳалол ҳаками» сифатида дзюдо бўйича халқаро тоифадаги ҳакам, Халқаро дзюдо федерациясининг кўплаб мусобақалардаги асосий баҳсларида ҳакам сифатида ишлаган Рамзиддин Саидов эътироф этилди.\n«Йилнинг энг яхши спорт федерацияси» сифатида Ўзбекистон камондан отиш федерацияси.\n«Йилнинг энг интилувчан федерацияси» сифатида Ўзбекистон тарихида илк бор Олимпия ўйинларига спортчиси йўлланма олган Ўзбекистон ўқ отиш федерацияси.\n«Спорт соҳасидаги халқаро ҳамкорликни кучайтиришга қўшган ҳиссаси учун» – Осиё Олимпия Кенгаши вице-президенти Отабек Умаров тақдирланди.\n«Йил кашфиёти» соврини – таэквондо бўйича Олимпия ўйинлари чемпиони Улуғбек Рашитов.\nМухлислар ўртасидаги сўров натижаларига кўра, «Йилнинг энг яхши спортчиси» – бокс бўйича Олимпия ўйинлари чемпиони Баҳодир Жалолов.\nРеспублика Комиссияси хулосасига кўра, «Йилнинг энг яхши спортчиси» Ўзбекистон Миллий кубоги ғолиби – оғир атлетика бўйича Олимпия ўйинлари ва жаҳон чемпиони Акбар Жўраев.\nЭслатиб ўтамиз, 2020 йилнинг энг яхши спортчиси номига дзюдо бўйича Ўзбекистон миллий жамоаси аъзоси Давлат Бобонов муносиб кўрилган эди. Йилнинг энг яхши мураббийи номи эса самбо бўйича Ўзбекистон миллий жамоаси бош мураббийи Роман Шакировга насиб қилган.


13:47 16 Июл 2018\n14:46 25.06.2017 (Янгиланган 15:55 25.06.2017) Ҳавола олиш\nБу йил Россияда муфтийлар кенгаши томонидан Ҳайит харжи кам таъминланган фуқаролар учун 100 рубл, ўрта таъминланган фуқаролардан 300 рубл ва даромади яхши бўлган фуқаролардан 500 рубл сифатидан белгиланган.\nТОШКЕНТ, 25 июн —Sputnik. Бугун Россиянинг миллионлаб мусулмонлари Рамазон ҳайит байрамини нишонлашмоқда.\nРамазон ҳайити муқаддас Рўза ойи тугаши муносабати билан нишонланадиган байрам бўлиб мусулмонларнинг энг катта байрамларидан бири ҳисобланади. Араб тилида Рамазон ҳайити “Ид ал-Фитр” деб номланади. Айтишларига қараганда, ушбу байрамни Муҳаммад пайғамбарнинг ўзи 624 йилда таъсис қилган.\nПраздник Ураза-байрам в России\nОдатда Рамазон ҳайити тонгги Ҳайит намозидан бошланади. Ундан сўнг мусулмонлар уйларига тарқалиб байрм дастурхони ёзилади. Байр қариндошлар ва дўстлар даврасида кутиб олинади. Мусулмонлар бир-бирларини “Ид-муборак!” деб табриклашади.\n“Россия имомлари Ҳайит намозида айтиладиган хутбаларида, Рамазон ойи тугаса ҳам, бизнинг яхши ишларимиз, яхши ниятларимиз ва намозларимиз доимий ва муддатсиз бўлиши кераклигини, мусулмонлар ушбу аРамаHfvойида жамлаган руҳий куч ва қувватлари бутун йил давом этиб, келаси Разон ойига қадар етишини тилаб қоламиз”, — деди Россия Муфтийлар кенгаши раиси ўринбосари Рушан Аббясов РИА Новости мухбирига.\nҚадимдан барча мусулмон мамлакатларида Рамазон ҳайити куни “Закот ул-Фитр” яъни Ҳайит муносабати билан тўпланадиган хайр-эҳсон пули жамлаб уни муҳтожларга ёрдам сифатида бериш одат бўлган.\nШунингдек, айрим сабабларга кўра рўза тута олмаган фуқаролар 150 рублдан фидья-садақа пули тулаши ҳам белгиланган.\nМосквада байрам тантаналари\nМосквада Жомеъ масжиди Рамазон ҳайити кутиб олинадиган бош майдон сифатида белгиланган. Москва Жомеъ масжиди мусулмонлар учун бугун тонг соат 03:30 дан очилди. Соат 07:00 да ҳайит намози бошланди. Унга Россия Муфтийлар кенгаши раиси шайх Равил Ғайнуддин етакчилик қилди.\nРоссиянинг етакчи телеканаллари ушбу маросимдан репортажлар тайёрлашди.\nШунингдек, Ҳайит намози, Москванинг “Татарский” кичик кўчасидаги қадимий масжидда, “Поклонная гора” мемориал мажмуасидаги масжидда ва маҳаллий ҳукумат ушбу тадбир учун ажратган бошқа бир неча майдонларда бўлиб ўтди.\nУшбу муносабат билан шаҳарнинг Ҳайит намози ўқиладиган бир неча кўчаларида тонг соат 04:00 дан 11:00 га қадар автомобил ҳаракати чекланди. Масжидларга яқин бўлган бир неча метро бекатларига кириш ҳам бир неча соатга чекланди. Ундан ташқари шаҳарнинг одам гавжум жойларида алоҳида хавфсизлик чоралари кўрилди.\nЭслатиб ўтамиз, шу кунларда Москва, Санкт-Петербург, Қозон ва Сочида Конфедерациялар кубоги мусобақалари бўлиб ўтмоқда. Унга дунёнинг ўнлаб мамлакатларидан минглаб томонабинлар ва меҳмонлар келишган.


Мирзиёев қирғиз тўкма оқинига Андижондан уй ва "Малибу" совға қилди\n10 август 2020, Тошкент вақти: 01:19\nАндижонда 7 сентябрда қирғиз тўкма оқини Идрис Айитбаевга президент Шавкат Мирзиёевнинг совғалари тантанали равишда топширилди.Бу ҳақда Озодлик радиосига Ўшдаги Бобур номидаги ўзбек академик драма театри директори Набижон Мамажонов маълум қилди.\nМамажоновнинг айтишича, 7 сентябрь куни чегаралар очилгани муносабати билан Ўшдан Андижонга борган делегация таркибида бўлган тўкма оқинга совғаларни Андижон вилояти ҳокими Шуҳратбек Абдураҳмонов топширди.\nМирзиёев 5-6 сентябрь кунлари Қирғизистонга қилган расмий сафари пайтида Идрис Айтибаевга Андижондан квартира ва “Малибу” автомашинасини совға қилган эди.\nИдрис Айтибаев президент Мирзиёев шарафига Бишкекда берилган зиёфатда қирғиз ва ўзбек тилларида тўкма (экспромт) қўшиқ ижро этган ва унинг чиқиши Мирзиёевда катта таасурот қолдирган.\nКелиб чиқиши Андижон вилоятининг Қўрғонтепа туманидан бўлган Идрис Айтибаев шу кунларда Ўшдаги Бобур номидаги ўзбек академик драма театрида директор ўринбосари лавозимида фаолият юритади.\nУ Қирғизистонга кўчиб ўтганидан сўнг Қўрғонтепада яшаётган ота-онаси билан чегаралар ёпиқлиги сабабли 5 йилдан бери кўриша олмаган. Бу ҳақда Озодлик радиосига билдирган манбанинг айтишича, 6 сентябрда Ўш ва Андижон ўртасидаги чегара очилганидан сўнг у ота-онаси билан учрашишга муваффақ бўлди.\nИдрис Айтибаев Қирғизистонда ва Фарғона водийсида таниқли бўлган тўкма оқинлардан бири ҳисобланади.\nАйтибаев Ўзбекистон ва Қирғизистон ўртасида бўлиб ўтадиган барча расмий тадбирларда иштирок этиб, жуда кўп мухлисларга эга бўлган. У қирғиз, ўзбек, рус, инглиз ва турк тилларида ижод қилади.


By Зубайр Исмоил on 02/12/2020 МАҚОЛАЛАР ҚАБРИСТОНГА ОИД ҲУКМЛАР\nНабий саллаллоҳу алайҳи ва саллам тобутга овоз чиқариб эргашишдан қайтарганлар.\nАбу Ҳурайра разияллоҳу анҳудан ривоят қилинади: «Расулуллоҳ саллаллоҳу алайҳи ва саллам: “Тобутга на овоз чиқариб, на олов кўтариб эргашилади”, дедилар».\nШайхулислом Ибн Таймия айтади: «Хоҳ қироат ё зикр қилиш билан, хоҳ бошқа нарса сабабли бўлсин, маййит олдида овозни кўтариш хуш кўрилмайди. Тўрт мазҳаббоши имомларнинг йўли шудир. Саҳоба ва тобеинлардан иборат салафлардан ҳам шу нарса ривоят қилинган бўлиб, бирор кимса бунга зид фикр билдирганини билмайман. Ҳадис ва асар уламолари энг афзал уч аср мобайнида бундай иш бўлмаганига иттифоқ қилганлар».\nШунинг учун тобутни олиб кетаётиб ёки қабристонда гарчи Қуръон тиловати ё истиғфор айтиб бўлса ҳам овозни кўтариш макруҳ эканига уламолар иттифоқ қилганлар. Ибн Қаттон айтади: «Тобутга овоз чиқариб ҳам, олов кўтариб ҳам эргашилмайди. Бу борада уламолар ўртасида ихтилоф борлигини билмайман». Ибн Журайж ривоят қилган ҳадисда бундай дейилади: «Расулуллоҳ саллаллоҳу алайҳи ва саллам жанозада эканлар, кўпроқ сукут сақлар ва ўй сурар эдилар».\nҚайс ибн Убод раҳимаҳуллоҳ айтади: «Расулуллоҳ саллаллоҳу алайҳи ва салламнинг асҳоблари уч ўринда овоз кўтаришни ёқтирмас эдилар: жангда, жанозада ва зикрда».\nШайх Албоний айтади: «Чунки тобутга овоз чиқариб эргашишда насороларга тақлид қилиш бор. Улар инжиллари ва зикрларини чўзиб, мунгли хиргойи қилиш билан овозларини кўтаришади. Бундан ҳам хунуги маййитни хомуш мусиқа садолари остида қабрга кузатишдир. Айрим мусулмон юртларда кофирларга тақлид ўлароқ шундай қилинади».\nИброҳим Нахаийдан ривоят қилинади: «Киши тобут ортидан борар экан: “Маййит ҳаққига истиғфор айтинглар, Аллоҳ сизларни мағфират қилсин”, деб айтиши макруҳ кўрилар эди».\nИбн Атиқдан ривоят қилинади: «Саид ибн Жубайр қатнашаётган жанозада эдим. Бир киши: “Маййит ҳаққига истиғфор айтинглар, Аллоҳ сизларни мағфират қилсин”, деб қолди. Шунда Саид ибн Жубайр: “Аллоҳ сени мағфират қилмасин!”, деди».\nИбн Қудома айтади: «Саид ибн Мусайяб, Саид ибн Жубайр, Ҳасан Басрий, Нахаий, имомимиз (Аҳмад ибн Ҳанбал) ва Исҳоқ тобут ортидан: “Маййит ҳаққига истиғфор айтинглар”, дейилишини ёқтирмас эдилар.\nАвзоий бундай дейишни бидъат деган бўлса, Ато динда янги пайдо қилинган иш, деди. Саид ибн Мусайяб ўлим тўшагида ётганида бундай деди: “Хиргойи айтиб туяларни ҳайдовчини, яъни (тобут олиб кетилаётганда) одамларни ундаб: «Маййит ҳаққига истиғфор айтинглар, Аллоҳ сизларни мағфират қилсин», дейдиган кишини тобутимга яқинлаштирманглар”. Фузайл Ибн Амр айтади: “Ибн Умар жанозада экан, кимдир: «Маййит ҳаққига истиғфор айтинглар, Аллоҳ сизларни мағфират қилсин», деганини эшитиб қолиб: «Аллоҳ сени мағфират қилмасин», деди”. Иккаласини ҳам Саид ривоят қилган».\nИбн Обидин айтади: «Дуо ва зикрга муносабат шундай бўлса, энди замонамизда пайдо бўлган куй-қўшиқларга нима дейсиз?»\n Имом Аҳмад (15/316, 9515-ҳадис) ва Абу Довуд (463-бет, 3171-ҳадис) ривояти. Ҳадис лафзи Абу Довудга оид.\n «Мажмуъ ал-фатово», 24/293-294.\n Қаранг: «Ал-муғний», 3/400; «Ал-мажмуъ», 5/207; «Ал-мадхал», 3/244; «Ал-фатово ал-ҳиндийя», 1/162.\n «Ал-иқноъ фи масоил ал-ижмоъ», 1/190, 1058-рақам.\n Ибн Абу Шайба ривояти, 7/201-202, 11315-ҳадис.\n Ибн Абу Шайба ривояти, 18/117, 34102-ҳадис.\n «Аҳком ал-жаноиз», 92-бет, 48-рақам.\n Ибн Абу Шайба ривояти, 7/199, 11303-ҳадис.\n Ибн Абу Шайба ривояти, 7/199, 11304-ҳадис.\n Шайх Абдураҳмон ал-Баррок айтади: «Бундай дейиш мункарни қўпол суратда инкор қилиш бўлиб, Набий саллаллоҳу алайҳи ва салламнинг мол йўқотганини масжидда эълон қилган кишига: «Аллоҳ йўқотганингни сенга қайтармасин», денглар, деган буйруқларига ўхшайди». Мазкур ҳадисни Имом Муслим (1/397, 79 ва 586-ҳадислар) ривоят қилган.\nСобиқ Азҳар шайхи Шайх Маҳмуд Шалтут айтади: «Йиғилганлардан маййит ҳаққига истиғфор айтишни талаб этиб овозни кўтариш ана шундай қаттиқ инкорга лойиқ кўрилар, уни қилган кимса нафрат, жирканиш, Аллоҳнинг мағфиратидан мосуво бўлишдек қарғишга ҳақли бўлар экан, энди маййит учун дод солиб йиғлаш, мунгли мусиқа чалиш каби ишлар тўғрисида нима дейиш мумкин?! Дарҳақиқат, Набий саллаллоҳу алайҳи ва саллам овозли жанозага эргашишдан қайтарганлари собит бўлган. «Овозли» дегани гўянда, мусиқа, қори ва зикр қилувчи кабиларни ўз ичига олади. Буларнинг бари маййит ҳузурида бўлиши қайтарилган ва ҳаром қилинган ишлардандир. Шак-шубҳа йўқки, мазкур кўринишлар одамларни ибрат ва эслатма олишдан тўсишдан ташқари улардаги хафаликни қўзғайди, қайғуни орттиради, кўнгилларни чўктиради. Қалбларни гўзал сабрдан, Аллоҳ битган тақдирга розилик ҳиссидан буради. Бир куни Умар разияллоҳу анҳу кимдир ўликка дод солиб йиғлаётганини эшитиб, ўша овоз чиқаётган жойга киради ва йиғилганларни қамчи билан савалайди. Шу зайлда гўянда аёлга етиб келиб, уни ҳам бошидан рўмоли тушиб кетгунча уради. Кейин ўзи билан келган шеригига бундай дейди: “Ур! Зеро, гўянданинг ҳеч қандай ҳурмати йўқ! Чунки у сизларнинг ғамингизга шерик бўлиб эмас, пулларингизни олиш учун кўз ёш тўкяпти. Қабрдаги маййитларингизга ва уйдаги тирикларингизга озор беряпти. У яна сизларни Аллоҳ буюрган сабрдан ман этяпти, Аллоҳ қайтарган бесабрликка ундаяпти”.\nБилмадим, агар Умар разияллоҳу анҳу биз кўрган нарсаларни кўрганида, биз эшитган нарсаларни эшитганида, кўчаларда, қабристонларда, умуман ҳар ерда юзлари ва кийимларини бўяб, Аллоҳ берган хилқатни ўзгартириб, ялангоёқ, яёв ё улов устида кетаётган аёлларни кўрганида нима қилган бўлар экан?!» (Шайх Маҳмуд Шалтут. «Ал-фатово ал-муҳиммот», 135–136-бетлар. Ҳадислар тахрижи ва изоҳлар эгаси: Али Ҳалабий. «Дор Ибн ал-Жавзий» нашриёти, биринчи нашр, 1412 ҳ.й.)\n «Ҳошият Ибн Обидин», 3/163.\nAvvalgi maqolaТобутни кўтариш ва ортидан эргашишга тааллуқли масалалар (20)\nKeyingi maqola Савол-жавоблар (12.02.2020)\nХусниддин 02/14/2020 20:09\nАссалам алейкум уа рахматуллохи уа баракатух устоз момоларга пирларга деб етти кулча килиб курон тиловатидан дуо килса буладими ва улар мудугар булар экан\nIxlosOrg 03/01/2020 22:01\nЙўқ, бу ширк амал. Бундай қилмаслик керак.


25 ноябр 2020, Тошкент вақти: 19:06\nМўғулистон пойтахти Улан-Баторда рўй берган тартибсизликларда беш киши нобуд бўлди, 300дан зиёд фуқаро тан жароҳати олди.\nХабарларга кўра, пойтахтдаги тартибсизликлар мамлакатда ўтказилган парламент сайлови натижалари эълон қилингандан сўнг бошланиб кетган. Марказий сайлов комиссияси эълонига кўра, бу сайловда ҳукмрон Мўғулистон миллий демократик партияси ғалаба қозонган. Бироқ мухолифат тарафдорлари сайлов натижалари сохталаштирилганини билдириб, пойтахтда норозилик намойиши ўтказди.\nПолиция 700га яқин намойишчи ҳибсга олингани, тартибсизликлардан сўнг фавқулодда ҳолат эълон қилинганини билдирди.\nМўғулистон президенти Намбарин Энкхбаяр сайлов давомида айрим қонунбузарликларга йўл қўйилганини эътироф этиб, мамлакат аҳолисини осойишталикка чақирди.


19:18 27 Октябр 2020\n11:47 26.03.2018 (Янгиланган 11:57 26.03.2018) Ҳавола олиш\nТОШКЕНТ, 26 мар — Sputnik. Тошкентда бўлиб ўтаётган Афғонистон бўйича халқаро анжуман якунида Тошкент декларацияси қабул қилинади.\nБу ҳақда душанба куни симпозиумлар саройида бўлиб ўтган тадбирда матбуот хизмати раҳбари Шерзод Қудратхўжаев хабар қилди.\nҲужжат қуйидаги тамойилларни ўз ичига олади:\n1. Афғон халқи ўз тақдирини ўзи ҳал қилиши керак;\n2. Қуролланган оппозиция Афғонистон сиёсий жараёнига интерграция қилиши лозим;\n3. Терроризм ва трансмиллий терроризм бутун дунёда тинчлик учун умумий таҳдид сифатида қаралади.\nДекларация куни кеча батафсил муҳокамаси бўлиб ўтди.\nШунингдек, НАТО, ОДКБ, Франция ва Бирлашган Араб Амирликларидан олий мартабали делегациялар иштирокини кутмоқда.


Ўзбекистон, 28 феврал 2017 саҳифа 1\n17 октябр 2019, Тошкент вақти: 15:40\nЎзбек адиблари Президентдан Мамадали Маҳмудовни реабилитация қилишни сўради\nМурожаатномани ёзиш ташаббусчиларидан бири, адиб Ҳамроқул Асқарнинг Озодликка айтишича, ҳужжатни Шукрулло, Жамол Камол, Ҳалима Ҳудойбердиева, Исфандиёр, Тўра Мирза, Дилором Исоқова ва бошқалар – ҳаммаси бўлиб 14 киши имзолаган.\n"Шредер"даги ноëб дарахтлар кесилгани учун институтни прокуратура босди\nАкадемик Маҳмуд Мирзаев (собиқ Шредер) номидаги боғдорчилик, узумчилик илмий-тадқиқот институти директори Йўлдош Саимназаров институт ҳудудида 52 та ноëб дарахт рухсатсиз кесилганини Тошкент вилоят прокуратураси терговчиларига тасдиқлаб¸ кесилган дарахтлар касалликка чалинган эди, дея сабаб келтирган.\nҚашқадарё ҳокимлиги мулозими товуқлар ҳомийлар ҳисобидан бепул тарқатилганини айтди. Озодлик суҳбатлашган айрим қашқадарёликлар ҳокимлик товуқ ва жўжаларни айнан Мирзиёевнинг Қашқадарёга келиши муносабати билан у юриши мумкин бўлган жойларда яшовчи оилаларга тарқатганини таъкидлашди.\nМарт ойидан бошлаб Ravon Nexia Қозоғистонда йиғила бошланади\nЎзбек автомобилларини йиғиш март ойидан бошлаб Қозоғистонда ҳам йўлга қўйилади. Бу ҳақда Тошкентда 23 февраль куни ўтган Ўзбекистон-Қозоғистон давлатлараро иқтисодий ҳамкорлик комиссиясининг 16-йиғилишида маълум қилинди.\nТошкентда нотариус аёл порахўрлик учун 5 йилга кесилди. Ўқитувчиларни ҳашар ишларига жалб этиш тўхтатилиши талаб этилди. Намангандаги коллежларда электр мунтазам узиб қўйилаётгани ўқиш сифатига салбий таъсир кўрсатмоқда. Жорий ҳафта матбуот шу каби воқеалар ҳақида хабар берди.\nЧортоқлик йигит қонуний йўл билан сотиб олган машинаси учун икки йил кураша-кураша ахийри вафот этди. Мирободда тез тиббий ёрдам кечикиб келгани боис фуқаро ҳаётдан кўз юмди. Тошкентда сигарет туфайли чиққан ёнғин инсон ҳаётига зомин бўлди.\n"Фарғонаазот"даги кучли портлашда 6 киши нобуд бўлди\nФарғона шаҳридаги "Фарғонаазот" заводида 23 февраль куни маҳаллий вақт билан соат 16.30лар атрофида рўй берган кучли портлаш оқибатида олти киши нобуд бўлди. Бир киши оғир аҳволда касалхонага ётқизилди. Марғилон шаҳридаги жума намозида иштирок этган фарғоналиклардан бирининг айтишича, масжид имоми заводдаги портлашда 8 киши ўлганини эълон қилган ва улар ҳақига дуо қилинган. Лекин бу ҳозирча расман тасдиғини топгани йўқ.\nМуҳаммад Бекжон: Кичкина қизим овозимни эшитмаганига 18 йилдан ошиб кетди\n22 февраль куни дунё бўйича тутқинликда энг узоқ сақланган журналист Муҳаммад Бекжон озодликка чиқди. Озодликка чиқаркан, журналист нималарни ҳис қилди?\nҚурултой: Мирзиëев селектор йиғилишлари билан тузум табиатини ўзгартира оладими?\nШавкат Мирзиёевнинг Бош вазир ўринбосарлари Рустам Азимов ва Улуғбек Розиқуловни тергагани, у ëки бу соҳа раҳбарини ишдан олгани ҳақидаги видеолавҳалар ижтимоий тармоқларда қўлма-қўл бўлмоқда.\nОҳангаронда 2 йилдан буён эмланмаган чорва оқсимга чалинди\nТошкент вилояти Оҳангарон туманининг Янги ҳаёт қишлоғида чорва моллари орасида оқсил касаллиги тарқаганини маҳаллий чорвадорлардан бири иддао қилди. Унинг айтишича, айни пайтда минглаб чорванинг оғиз бўшлиғи яллиғланиб, туёғи ҳам касалланган. Туман ветеринария хизмати расмийси буни оқсил эмас, балки стоматит деди. Лекин Озодлик суҳбатлашган мустақил ветеринар бунда оқсил аломатларини кўрмоқда.\nҚўқонда Эркин иқтисодий ҳудуд қуриш учун уйлар ва боғларни бузмоқдалар\nФарғона вилоятининг Қўқон шаҳрида ҳокимият Эркин иқтисодий зонага жой очиш учун ўнлаб дала ховли ва тижорат масканларини ёппасига бузишга киришди. Айни ҳудуддаги кўп йиллик боғлар бузилмоқда. Бу эса шу ҳудудда яшовчи аҳоли норозилигига сабаб бўлмоқда.\nКиев суди Каримовнинг қайинжиянини 1 йилгача ҳибсда сақлаш ҳақида ҳукм чиқарди (ВИДЕО)\nЎзбекистон Бош прокуратураси 33 яшар Акбарали Абдуллаевни ўзгалар мулкини ўзлаштириш, чет эл валютасини яшириш, мансабга совуққонлик билан қараш ва жиноий фаолиятдан олинган юзлаб миллион долларни легаллаштиришда айбламоқда. Киев суди Абдуллаевнинг Ўзбекистонда айни жиноятлар билан айбланиб, икки ярим йил қамоқ жазосини ўтаганини иддао қилган адвокатларнинг уни уй қамоғида сақлаш ҳақидаги талабини инобатга олмади.


Бош саҳифаCиёсатШавкат Мирзиёев: Тўғри гапни гапирган одам – ислоҳотларга хайрихоҳ\nНаманган шаҳрида вилоят ва туманлар ҳокимлари, соҳа ва тармоқлар раҳбарлари, жамоатчилик вакиллари, тадбиркорлар, ёшлар иштирокида йиғилиш бўлиб ўтмоқда. Бу ҳақда Президент матбуот хизмати хабар қилди.\nҚайд этилишича, йиғилишда Ўзбекистон Республикаси Президенти Шавкат Мирзиёев иштирок этяпти.\n– Кейинги пайтларда анъанага айланганидек, бир-биримиз билан очиқча гаплашиб, муаммоларни маҳаллалардан бошлаб туманлар миқёсида ўртага ташласак, шу асосда бир йилга режа қилиб олсак, ўйлайманки, ушбу йиғилишимиздан кўзланган натижага эришамиз. Энг катта мақсад-муддаомиз – одамларни рози қилиш. Шу боис бугун вилоят фаоллари, ҳар бир туман мутасаддилари ўзларининг таклифларини бериши керак. Келгуси йилга қандай режалар қиламиз, қандай имкониятларимиз бор, бугун шуларни гаплашамиз, – деди Ўзбекистон Президенти.


Аминокапроновая кислота – medu.uz – Дорилар ҳақида маълумотлар ўзбек тилида\nHome Йўриқномалар Аминокапроновая кислота\nПрепаратнинг савдо номи: Аминокапроновая кислота\nТаъсир этувчи модда (ХПН): аминокапрон кислотаси\n1 мл эритма қуйидагилани сақлайди:\nфаол модда: аминокапрон кислотаси – 50 г;\nёрдамчи моддалар: натрий хлориди 9 г, инъекция учун сув – 1 л гача.\nФармакотерапевтик гуруҳи: гемостатик восита, фибринолиз ингибитори.\nАТХ коди: В02АА01.\nГемостатик таъсир кўрсатади. Эҳтимол профибринолизинни фибринолизинга айланишни фаоллаштирувчисини ингибиция қилиш ҳисобига бу жараённи тормозлайди, шунингдек фибринолизинга бевосита сусайтирувчи таъсир кўрсатади; стрептокиназа, урокиназа ва тўқималар киназаларини фибринолизга фаоллаштирувчи таъсирини тормозлайди, калликреин, трипсин ва гиалуронидазанинг самараларини нейтрализация қилади, капилларнинг ўтказувчанлигини камайтиради. Аллергияга қарши фаолликка эга, жигарнинг антитоксик фаолиятини яхшилайди. Вена ичига юборилганда таъсири 15-20 минутдан кейин намоён бўлади.\nПрепарат буйраклар орқали тез чиқарилади – 4 соатдан кейин юборилган миқдорнинг 40-60% ўзгармаган кўринишда чиқарилади. Буйракнинг ажратиб чиқариш фаолиятини бузилишларида қондаги аминокапрон кислотасининг концентарцияси аҳамиятла даражада ошади.\nҚон кетишлар (гиперфибринолиз, гипо- ва афибриногенемия). Фибринолизни фаоллаштирувчиларга бой аъзоларда (юрак, бош мия ва орқа мия, ўпка, қалқонсимон ва меъда ости безлари, простата бези), қулоқ, томоқ, бурун соҳасидаги қон томирларда жарроҳлик аралашувлари. Геморрагик синдром билан кечувчи ички аъзолар касалликлари. Йўлдошни муддатидан олдин кўчиши, нобуд бўлган ҳомилани бачадон бўшлиғида узоқ вақт қолиши, асоратланган аборт. Консервация қилинган қонни кўп миқдорда қуйилганда иккиламчи гипофибриногенемияни олдини олиш учун қўлланади.\nВена ичига, томчилаб юборилади.\nЎткир қон кетишларда 4-5 г (80-100 мл натрий хлоридининг 0,9% ли эритмасида суюлтирилган) препарат 1 соат давомида, кейинчалик зарурати бўлганида 1 г (20) препаратдан 8 соат давомида ҳар соатда ёки қон кетиши тўлиқ тўхтагунча. Қон кетиши давом этганда инфузия ҳар 4 соатда такрорланади.\nКатталар учун суткалик доза 5-30 г.\nБолаларга тана вазнига 100 мг/кг ҳисобидан биринчи соатда, кейинчалик соатига 33 мг/кг, максимал суткалик дозаси – 18 г/м2 тана юзаси.\nДаволаш давомийлиги – 3-14 кун.\nБош айланиши, қулоқда шовқин, бош оғриғи, кўнгил айниши, диарея, бурун битиши, тери тошмаси, артериал босимни пасайиши, ортостатик гипотензия, тиришишлар, рабдомиолиз, миоглобинурия, ўткир буйрак етишмовчилиги, субэндокардиал қон қуйилишлар.\nПрепаратга юқори сезувчанлик, гиперкоагуляция (тромб ҳосил бўлиши, тромбоэмболия), тромбоз ва тромбоэмболик касалликларга мойиллик, бош мияда қон айланишини бузилиши, буйрак фаолиятини бузилиши, ажратиш фаолиятини бузилиши билан кечувчи буйрак касалликлари, қон томир ичида диссименацияланган қон ивишида қўллаш мумкин эмас.\nЭҳтиёткорлик билан: Артериал гипотензия, юрак клапанлари нуқсонлари, гематурия, номаълум этиологияли сийдик чиқариш йўлларининг юқори қисмидан қон кетишлари, жигар етишмовчилиги, сурункали буйрак етишмовчилигида эҳтиёткорлик билан қўлланади.\nБевосита ва билвосита таъсир этувчи антикоагулянтлар, антиаграгентлар самарадорликни камайтиради. Препаратни глюкоза эритмаси, гидролизатлар ва шокка қарши эритмалар билан бирга юбориш мумкин. Қонда фибриноген даражаси камайганда ўткир фибринолизда аминокапрон кислотасини юборишни кейинчалик 2-4 г ўртача суткалик дозада (максимал дозаси 8 г) фибриноген инфузияси билан тўлдириш керак.\nАёлларда туғруқ вақтида кўп қон кетишини олдини олиш учун аминокапрон кислотасини юбориш мақсадга мувофиқ эмас, чунки туғруқдан кейинги даврда тромбоэмболик асоратлар пайдо бўлиши эҳтимоли мавжуд.\nУзоқ вақт даволаганда қон манзарасини назорат қилиш керак.\nЎткир буйрак етишмовчилиги хавфи туфайли, гематурияда аминокапрон кислотасини юбориш тавсия этилмайди.\nПрепаратни буюриш қоннинг фибринолитик фаоллиги ва қонда фибриноген концентрациясини текширишни талаб этади. Вена ичига юборилганда коагулограммани назорат қилиш керак, айниқса юрак ишемик касаллигида, миокард инфарктидан кейин, жигардаги патологик жараёнларда.\nПрепарат йўлдош тўсиғи орқали ўтада ва кўкрак сути билан ажралади, шунинг учун препаратни ҳомиладорлик ва эмизиш даврида қўллаш мумкин эмас.\nТранспорт воситаларини бошқариш ва диққатни юқори жамлаш ва психомотор реакцияларнинг тезлигини талаб этувчи потенциал хавфли фаолият турлари шуғулланиш қобилиятига таъсири\nПрепарат бош айланиши, бош оғриғи, артериал босимни пасайишини чақириши мумкинлиги туфайли, аминокапрон кислотасини қабул қилганда транспорт воситаларини бошқариш ва диққатни юқори жамлаш ва психомотор реакцияларнинг тезлигини талаб этувчи потенциал хавфли фаолият турлари шуғулланиш тавсия этилмайди.\nАгар аминокапрон кислотасини юборилганда токсик таъсирнинг бошланғич белгилари ривожланса, препаратни юборишни тўхтатиш ва симптоматик даволаш ўтказиш керак.\nИнфузия учун эритма 50 мг/мл.\n100 мл, 200 мл дан резина тиқин ва алюмин қалпоқча билан беркитилган қон, трансфузион ва инфузион препаратлар учун шиша бутилкаларда. Бутилка қўллаш бўйича йўриқномаси билан картон қутига жойланади.\nСтационалар учун: 100 мл дан 35 бутилкалар ёки 200 мл дан 28 бутилкалар тенг миқдордаги қўллаш бўйича йўриқномаси билан дастлаб қутиларга жойланмасдан қистирмали, тўсиқли ёки решеткали (“уяли”) гофрирланган картон қутиларга жойланади.\nЁруғликдан ҳимояланган жойда, 0°С дан 20°С гача ҳароратда, тиқин билан юқорига вертикал ҳолатда.


Германияда талаба қиз уй-жой учун ижара ҳақи тўламаслик мақсадида поездларда яшай бошлади\n21:18 / 23.08.2015\nГерманияда талаба қиз уй-жой учун ижара ҳақи тўламаслик мақсадида поезларда яшай бошлади, деб хабар бермоқда The Independent нашри.\nЛеони Мюллер исмли талаба қиз жорий йилнинг баҳорида ўзи яшайдиган квартиранинг эгаси билан тортишиб қолиб, у ердан чиқиб кетди. Талабанинг айтишича, у шу заҳотдан бошлаб умуман квартирада яшамасликка қарор қилди. Бунинг ўрнига у мамлакатдаги исталган поездга бепул ўтиришга рухсат берувчи абонемент сотиб олди. Эндиликда Мюллер бошини вокзалда ювади, коллежда берилган топшириқларни эса поездда бажариб кетади.\nҚизнинг айтишича, бундай ҳаёт тарзи унга доимий таътил ҳиссини беради. “Мен одамларни улар ўзларининг одатларини қайта кўриб чиқиб, улар нормал деб ҳисоблайдиган нарсаларга бошқача кўз билан қарашларига илҳомлантирмоқчиман,”, деб айтди қиз.\nМюллер ўзининг антиқа тажрибасини ўзининг блогида ёритиб боради ва унинг асосида коллеж учун тадқиқот ўтказишни режалаштирмоқда.


АҚШда Россияга қарши санкцияларни унинг савдо ҳамкорлари фойдасига юмшатувчи қонун қабул қилинди\n14 апрел 2021, Тошкент вақти: 19:39\nСанкцияларга истисто киритиш тарафдорларидан бири АҚШ мудофаа вазири Жим Мэттисдир (суратда)\nАҚШ Конгрессининг Вакиллар палатаси Вашингтон билан яқинроқ алоқада бўлиш истагидаги давлатларга Вашингтон санкцияларига дучор бўлган Россия мудофаа ширкатларидан қурол-аслаҳа сотиб олиш имконини берувчи қонун лойиҳасини қабул қилди. Янги қонун АҚШ президентига Вашингтон билан ўз алоқаларини мустаҳкамлаш истагида бўлган давлатларни санкциялар таъсиридан озод қилиш имконини беради.\nСанкцияларга истисно киритиш ҳақидаги қонун 26 июль куни қабул қилинган йирик мудофаа харажатлари қонунидан ўрин қолган. Санкцияларга истисто киритиш тарафдорларидан бири АҚШ мудофаа вазири Жим Мэттисдир. Вазир ушбу қонун Ҳиндистон каби бунгача Россия билан яқин алоқада бўлган, аммо эндиликда “Россия орбитасидан чиқиш истагида бўлган” давлатларга қўл келишини айтиб келади.\nОй бошида Мэттис Конгрессга мактуб йўллаб, санкцияларга истисно киритиш Россияга фойда келтирмаслигини таъкидлаган эди. Вазирнинг айтишича, қонун АҚШ ва у билан хавфсизлик соҳасида ҳамкорлик қилиш истагидаги мамлакатларгагина қўл келади.\nПрезидент Дональд Трамп бир йил олдин имзолаган қонунга биноан, АҚШ Россиянинг мудофаа ва резведка секторлари билан ҳамкорлик қилган ҳар қандай давлатга қарши чора кўриши мумкин.\nМазкур қонуннинг мақсади Россия президенти Владимир Путинни Украинанинг Қрим минтақасини аннексия қилиб олгани, Суриядаги амалиётлари ҳамда 2016 йилдаги АҚШ президенти сайловига аралашгани учун жазолашдир.\nРоссияга қарши санкцияларга истисно киритиш масаласида жорий ҳафтада Конгресс ва президент Трамп маъмурияти келишувга эришган эди.\nМатбуот хабарларига кўра, Ҳиндистондан ташқари Вьетнам ва Индонезия каби давлатларга Россиядан қурол-аслаҳа сотиб олишига йўл очиб берилиши мумкин.\nМэттисга кўра, бундай давлатлар Вашингтон билан яқин алоқа ўрнатиш устида ишлар экан, улар бундан аввал Россиядан харид қилган учоқ, танк ва бошқа қуроллар учун эҳтиёт қисм сотиб олишларига йўл очиб берилиши керак.\nАҚШ президенти бирор давлатни санкциялар таъсиридан озод қилиши учун ўша давлат Россиядан қуқол-аслаҳа импортини озайтираётганини ҳамда мудофаа соҳасида АҚШ билан ҳамкорлик кўламини ошираётганини тасдиқлаши керак.\nҲиндистон бугунга қадар асосан Россия ҳарбий техникасидан фойдаланиб келади. Мамлакат ҳозирда Россиядан 6 миллиард долларга С-400 русумидаги мудофаа тизимларини сотиб олиш бўйича музокара олиб бормоқда.\nАммо кейинги йилларда Деҳли ҳарбий техникани турли давлатлардан сотиб олишга ҳаракат қилмоқда. Хусусан, мамлакат замонавий ҳарбий техникани АҚШ ва Исроилдан сотиб олмоқда. Кейинги ўн йил ичида Ҳиндистон АҚШга 15 миллиард доллар қийматга эга қурол-аслаҳага буюртма берди.\nСанкцияларга истисно киритишга оид бандни ўз ичига олган мудофаа қонуни Ҳиндистон учун қўл келиши кутилмоқда. Қонун, шунингдек, Туркияни Россиядан С-400 мудофаа тизимларини сотиб олиш режаси учун жазолашни кўзлайди.\nРасмий Вашингтон НАТО ва АҚШ ҳамкори бўлган Туркияни С-400 мудофаа тизимини НАТО давлатларининг ҳаво ва ракета тизимларига интеграция қилиб бўлмаслиги ҳақида огоҳлантириб келади.\nШу сабаб АҚШ ҳукумати F-35 русумидаги қирувчи учоқларни Туркияга сотишни тақиқловчи қарорларни қабул қилган.\nВакиллар палатаси қабул қилган мудофаа қонуни кучга киришидан аввал у Сенат маъқуллаган версия билан бирлаштирилиши ва бунинг ортидан президент томонидан имзоланиши керак.


Баъзи фиқҳий истилоҳлар ва фиқҳ илмининг аҳамияти\n30 Ўқиш режими + -\nБаъзи фиқҳий истилоҳлар.\nБошқа илмлардаги каби фиқҳ илмида ҳам ўзига хос истилоҳлар бор. Мазкур истилоҳларни яхшилаб тушуниб олиш кишига фиқҳни англаб етишда катта ёрдам беради. Қуйида ўша истилоҳларнинг баъзилари билан танишамиз.\nБунинг мисоли қарз олди-бердисини васийқа сифатида ёзиб қўйиш ҳақидаги ҳукм.\nСуннат таъкидланган амал бўлиб, динда шарт бўлмаган, аммо уни Расулуллоҳ соллаллоҳу алайҳи васаллам доимий равишда қилиб юрганлар ва аҳёнда узрсиз тарк қилганлар.\nМандуб ёки мустаҳаб эса Расулуллоҳ соллаллоҳу алайҳи васаллам доимий қилмаган амаллардир.\nҲаромни «маъсият», «гуноҳ» деб ҳам аталади.\nШариат тарк қилишни жазм бўлмаган ва уқубат тайин қилмаган ҳолда талаб қилган нарса макруҳи танзиҳийдир. Бунга мушук ва йиртқич қушлар теккан сувдан таҳорат қилиш, суннати муаккада ишларни тарк қилишлар мисол бўлади.\nМубоҳ нарсани қилганга ҳам, қилмаганга ҳам савоб ҳам, итоб ҳам йўқ. Аммо мубоҳ нарсани қилмаслик ҳалокатга олиб борадиган бўлса, уни қилиш вожибга айланади. Мисол учун, таом емаслик ўлимга сабаб бўладиган бўлса, уни емоқ вожибга айланади.\nБир нарсанинг вужудга келиши унга боғлиқ бўлган ва ўзи ўшандан бир бўлак бўлган нарсадир. Мисол учун, сажда намознинг рукнларидан биридир. Сажда бўлмаса, намоз вужудга келмайди. Шу билан бирга, сажда намознинг бир бўлаги бўлгани учун, унинг ичида қилинади.\nИмом Бухорий ва имом Муслим Анас розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: «Ким намозидан ухлаб қолса ёки уни эсдан чиқариб қўйган бўлса, эслаганда уни ўқиб олсин. Унинг бундан бошқа каффорати йўқдир», деганлар.\nУхлаб қолган ва эсдан чиқарган одамга дангасалик ёки қасд ила намозни тарк қилган одам қиёс қилинади. Чунки намознинг фарзлиги ҳар доим зиммада бордир. Фарз нарсани қилинмагунча зиммадан тушмайди.\nФиқҳ илмининг аҳамияти.\n«Эй иймон келтирганлар, намозга турган вақтингизда юзларингизни ва қўлларингизни чиғаноқларигача ювинг, бошларингизга масҳ тортинг ва оёқларингизни тўпиқларигача (ювинг)» («Моида» сураси, 6-оят).\nБу маълумот бизга озроқ кўринади ва ҳадисларга мурожаат қилишга ўтамиз. Фиқҳий боблар асосида жамланган ҳадис китобларида фақиҳларнинг таъсири бор, деб бошқа услубда жамланган ҳадис китобларига қарайдиган бўлсак, ўзимизга керак ҳадисларни топа олмай гаранг бўламиз. Охири, бир амаллаб, ўзимизга керакли ҳадисларни топамиз ва юзни ювиш ҳақидаги ибораларга синчковлик билан назар соламиз.\n«Расулуллоҳ соллаллоҳу алайҳи васалламнинг менинг ушбу таҳоратимга ўхшатиб таҳорат қилганларини кўрдим», деди ва «Ким менинг ушбу таҳоратимга ўхшатиб таҳорат қилса ва туриб бориб икки ракъат намоз ўқиса-ю, унда бирор нарсани кўнглидан ўтказмаса, ўтган гуноҳлари мағфират қилинади», – деб қўшиб қўйди».\nБу ҳадиси шарифдан таҳорат қилишни мукаммал ўрганиш билан бирга аъзоларни, жумладан, ўзимиз баҳс қилаётган юзни ҳам уч марта ювишни ўрганиб олдик. Бу, албатта, араб тилини яхши билган кишиларга муяссар бўладиган иш.\nДемак, юзни ювиш таҳоратнинг фарзларидан бири экан. Бу амалнинг фарз эканини фақиҳлар узоқ ва машаққатли таҳлиллардан кейин аниқлашган. Сиз билан биз бу ҳақда ўйлаб ҳам кўрмаган эдик. Чунки Қуръони Каримда ҳам, ҳадиси шарифда ҳам «таҳоратда юзни ювиш фарз» деган гап йўқ. Зотан, бу нарса уларнинг вазифаси ҳам эмас. Юзни ювиш ҳақидаги гап Қуръони Каримда буйруқ майлидаги феъл ила ифода этилган, Аллоҳнинг буйруғи фарз бўлади, дейдиган бўлсак, бошқа оятларда буйруқ майлида келган феъллар фарзни ифода қилмаганини кўрамиз.\nМисол учун «Жумуъа» сурасидаги:\n«Бас, намоз тугагандан сўнг ер юзи бўйлаб тарқалинг» деган оятни олиб кўрайлик. Ушбу ояти каримадаги илоҳий фармонга биноан, намоз тугагандан кейин ҳамма тарқалиб кетиши лозим. Аммо амалда бу ҳолни кўрмаймиз. Тарқалган тарқалади, қолганлар ибодат, дуо каби ишлар билан машғул бўлиб ўтирсалар, ҳечқиси йўқ.\nИкки оятни ва унда зикр қилинган талабни атрофлича чуқур ўрганиб чиқиб таҳоратда юзни ювиш фарз эканини, жумъа намозини ўқиб бўлгандан кейин тарқалиш фарз эмаслигини аниқлаганлар.\n«Юзни сочдан қулоққача ва жағнинг тагигача ювмоқ», демоқдалар. Улар «юз» араб тилида нимани ифода қилишини арабларнинг асл луғатларидан ўрганишган ва уларда қуйидаги баёнотни топишган:\n«Бу ердаги ювишдан мурод аъзодан камида икки қатра томадиган даражада сувни ўтказиш ёки қуйишдир», деб баён қилади.\nШу ерда мисолимизга якун ясаймиз ва инсоф билан тафаккур қилишга киришамиз. Битта ишнинг моҳиятини оят ва ҳадис бўйича англаб етишда фақиҳларнинг хизматлари шунчалар катта бўлса, диний аҳкомларнинг барчасини тушуниб етишдаги хизматларини ҳар ким ўзи билиб олаверсин.\nОят ва ҳадисда келмаган ҳукмларни айтиб ўтиришга ҳожат бўлмаса ҳам керак. Йўқ! Келинг, бу борада ҳам, жуда қисқача бўлса-да, фақиҳларнинг беқиёс хизматларини тўлиқ англаб етиш учун бир-икки мисолни кўриб чиқайлик.\nФақиҳлар нафақат оят ва ҳадисларни, балки шаръий масалаларга боғлиқ воқеъликни, хусусан, сиз билан бизга энг арзимаган бўлиб кўринадиган нарсаларни ҳам мислсиз диққат-эътибор билан ўрганадилар. Ўрганибгина қолмай, уларга шаръий ҳукмларни ҳам чиқарадилар.\n«Агар қудуққа бутун тезак тушса, уни нажас қилмайди. Яримтаси тушса, нажас қилади. Фарқ шулки, бутун тезак қудуққа тушганда унинг тарқалишини манъ қиладиган пардаси бўлади, яримта тезакда эса у бўлмайди».\nҲайвондан тушадиган тезакда ундаги нажаснинг тарқалиб кетишини манъ қиладиган парда бўлишини умримизда ўйлаб кўрмаган бўлсак керак. Ўша парда йиртилганда нажас сувга тарқалишини ҳам хаёлимизга келтирмаган бўлсак, ажаб эмас.\nАммо муҳтарам фақиҳларимиз буни аллақачон ўрганиб чиқиб, китобларига ёзиб қўйганлар.\nЭски фиқҳ китобларимизда, отдан тушсам, хотиним талоқ бўлсин, деб онт ичган одамнинг ҳукми нима бўлади, деган масала ўртага қўйилган. Отдан тушмаса, бўлмайди. Отдан тушса, хотини талоқ бўлади.\nФақиҳлар учун бу масалани ечиш ҳеч гап эмас. Улар: «Ўша одамнинг отини бирор дарахтга яқин олиб борилсин ва у отдан эмас, дарахтдан тушсин, ҳеч нарса бўлмайди, дейдилар.\nМана сизга, фақиҳларнинг хизмати!\nМуҳтарам китобхон!Сиз, албатта, Қуръони Карим оятлари, уларнинг маънолари ва тафсирлари билан таниш бўлсангиз керак.\nУшбу камтарона китобни диққат билан ўқисангиз, аввалги тушунчаларингиз билан фиқҳий тушунча орасидаги фарқни яққол сезишингиз турган гап. Ҳа, фиқҳнинг «дақиқ маъноларни англатувчи илм» деб аталиши бежиз эмас.\nБошқа давлатлардаги каби Германия Федератив Республикасида бу йили ҳам Мавлид анНабий тантана маросимларини ўтказиш кўзда тутилган. Германияда ҳам мусулмонлар давоми...\n10:21 / 20.01.2017 1557\nРамазон фазилатлари (35-36 ҳадислар)\n35 , , « , ». . Ўттиз бешинчи ҳадис Ало ибн Мусайяб отасидан, у ва Хайсама шундай деган «Ким Рамазон рўзасини тутиб, кейин ўша йили ўлса, жаннатга киради, давоми...\n08:38 / 08.06.2018 2265\n05:48 / 19.10.2018 6105\nКўплаб ғарб аёллари ўзларининг инсоний қадриятларини поймол этаётган ва қўпол тарзда эксплуатация қилаётган ғарб маданияти тутқунлигидан озод этувчи қандайдир давоми...\n23:05 / 11.02.2017 2622